pythainlp/thai-wiki-dataset-v4 huggingface dataset:
วา

วา เป็นหน่วยวัดความยาวของไทย มีที่มาจากการกางแขนทั้งสองออกไปข้างลำตัวในแนวราบ หนึ่งวาวัดจากปลายนิ้วกลางของแขนข้างหนึ่ง (หรือนิ้วอื่นที่ยาวที่สุดสำหรับบางคน) ผ่านอกไปยังปลายนิ้วกลางของแขนอีกข้าง แต่เนื่องจากระยะวาของแต่ละคนไม่เท่ากัน "พระราชบัญญัติมาตราชั่ง ตวง วัด พระพุทธศักราช ๒๔๖๖" จึงกำหนดให้ 1 วายาวเท่ากับ 2 เมตรเป็นต้นมา และใช้อักษรย่อว่า ว. หน่วยวาใช้ประกอบกันเป็นหน่วยวัดพื้นที่คือ ตารางวา
ในบันทึกของลาลูแบร์ระบุว่า 1 วา สั้นกว่าตวซ (toise) ประมาณ 1 ปูส (pouce) หรือประมาณ 1.9 เมตร ในบันทึกของบาทหลวงฌ็อง-บาติสต์ ปาลกัว นิยามว่า วา เท่ากับ ฟาทอม (fathom) หรือเท่ากับ 1.829 เมตร ส่วนในสนธิสัญญาเบาว์ริงได้ระบุว่าชาวอังกฤษและคนในบังคับจะเช่าที่ดินและซื้อบ้าน จะต้องตั้งห่างจากกำแพงพระนคร 200 เส้น คือ 4 ไมล์ เมื่อแปลงจากเส้นเป็นวา (100 เส้นเท่ากับ 2,000 วา) 1 วา จะเท่ากับ 1.6 เมตร ในสนธิสัญญาไมตรีและพาณิชย์ ค.ศ. 1833 ระบุว่า 1 วา เท่ากับ 78 นิ้ว ในระบบอังกฤษหรืออเมริกัน หรือเท่ากับ 96 นิ้ว (หน่วยความยาวไทย) หรือเท่ากับ 1.981 เมตร
หน่วยความยาว.
1 วา มีค่าเท่ากับ
ในทางกลับกัน
คืบ

คืบ เป็นหน่วยวัดความยาวของไทย มีที่มาจากการเหยียดมือออกลงบนพื้นราบอย่างเต็มที่ หนึ่งคืบวัดจากปลายนิ้วโป้ง ไปถึงนิ้วนางหรือนิ้วก้อย แต่เนื่องจากระยะคืบของแต่ละคนไม่เท่ากัน "พระราชบัญญัติมาตราชั่ง ตวง วัด พระพุทธศักราช ๒๔๖๖" จึงกำหนดให้ 1 คืบยาวเท่ากับ ¼ ของเมตร (0.25 เมตร) เป็นต้นมา และใช้อักษรย่อว่า ค. 
1 คืบ มีค่าเท่ากับ
ในทางกลับกัน
เกรียก.
เกรียก เป็นการวัดด้วยมือเช่นเดียวกับคืบ แต่วัดจากนิ้วโป้งไปถึงนิ้วชี้ ระยะเกรียกจึงสั้นกว่าคืบเล็กน้อย ไม่ใช้เป็นมาตราวัด และไม่มีการเทียบในพระราชบัญญัติมาตราชั่ง ตวง วัด
เส้น

เส้น เป็นหน่วยวัดความยาวของไทย กำหนดไว้ว่ามีความยาวเท่ากับ 20 วา แต่เนื่องจากหน่วยเส้นนี้วัดจากหน่วยวา และระยะวาของแต่ละคนไม่เท่ากัน ระยะเส้นจึงอาจคลาดเคลื่อนไปได้มาก "พระราชบัญญัติมาตราชั่ง ตวง วัด พระพุทธศักราช ๒๔๖๖" จึงกำหนดให้ 1 เส้นยาวเท่ากับ 40 เมตรเป็นต้นมา (ซึ่งยังคงเท่ากับ 20 วา) และใช้อักษรย่อว่า สน. 
1 เส้น มีค่าเท่ากับ
ในทางกลับกัน
โยชน์

โยชน์ เป็นหน่วยวัดความยาวของไทย มีระยะเท่ากับ 400 เส้น แต่เนื่องจาก 1 เส้นถูกกำหนดให้เท่ากับ 40 เมตรโดย "พระราชบัญญัติมาตราชั่ง ตวง วัด พระพุทธศักราช ๒๔๖๖" ดังนั้นความยาว 1 โยชน์จึงมีระยะเทียบเท่ากับ 16,000 เมตร หรือ 16 กิโลเมตร
1 โยชน์ มีค่าเท่ากับ
นิ้ว (หน่วยความยาวไทย)

นิ้ว เป็นหน่วยวัดความยาวของไทย ซึ่งมีความยาวแตกต่างจากหน่วยนิ้วของระบบอังกฤษ ใน"พระราชบัญญัติมาตราชั่ง ตวง วัด พระพุทธศักราช ๒๔๖๖" ไม่ได้กำหนดว่า 1 นิ้วไทย มีความยาวเท่าใดในระบบเมตริก แต่ได้กำหนดว่า 1 คืบยาวเท่ากับ 25 เซ็นติเมตร เมื่อมาตราวัดตามประเพณีของไทยได้กำหนดให้ 1 คืบแบ่งเป็น 12 นิ้ว ดังนั้น 1 นิ้วไทยจะมีความยาวประมาณ 2.083 เซ็นติเมตร 
หน่วยนิ้วที่ใช้กันอย่างแพร่หลายในไทยในปัจจุบันซึ่งปรากฏบนไม้บรรทัดหรือสายวัดที่มีขายตามท้องตลาด "ไม่ใช่"หน่วยนิ้วไทย หากแต่เป็นหน่วยนิ้วตามระบบอังกฤษ ซึ่งมีความยาวเท่ากับ 2.54 เซ็นติเมตร
เซอร์ไวเวอร์ คุกไอส์แลนด์ส

เซอร์ไวเวอร์ คุก ไอส์แลนด์  เป็นฤดูกาลที่ 13 ของรายการเซอร์ไวเวอร์ และจัดการแข่งขันขึ้นที่ หมู่เกาะคุก ในมหาสมุทรแปซิฟิกตอนใต้ ในฤดูกาลนี้ทุกๆสัปดาห์ ผู้เข้าแข่งขันอย่างน้อย หนึ่งคนจะถูกส่งไปปล่อยเกาะอัปยศ บนเกาะมีเพียงไม้ขีด 1 กล่องและน้ำจืดที่ไม่สะอาด 1 ถังเท่านั้น แต่ที่สำคัญบนเกาะนี้มีเครื่องรางคุ้มกันที่ซ่อนอยู่ และสามารถนำไปใช้ในสภาเผ่าได้ โดยถ้าคนที่เก็บเครื่องรางนี้ได้มีคะแนนโหวตมากที่สุดสามารถใช้เครื่องรางนี้เพื่อให้คนที่มีคะแนนโหวตน้อยรองลงมาถูกโหวตออกแทน ซึ่งเป็นกติกาเดิมเหมือนฤดูกาลที่ผ่านมาคือ เซอร์ไวเวอร์ ปานามา รวมถึงฤดูกาลนี้เมื่อพิธีกรให้สิทธิ์ในการทำกบฏ ก็ได้มีสมาชิกทำการกบฏไปอยู่อีกเผ่าหนึ่งด้วย นอกจากนั้นครั้งนี้เป็นฤดูกาลแรกที่แบ่งเผ่าจากเชื้อชาติของผู้เข้าแข่งขัน ออกเป็น 4 เผ่า เผ่าละ 5 คน คือ ชาวอเมริกาผิวขาว (คอร์เคซอย) , ชาวอเมริกาเชื้อสายเอเชีย (ในฤดูกาลนี้ประกอบไปด้วย ฟิลิปปินส์ , เวียดนาม , เกาหลีใต้) , ชาวอเมริกาเชื้อสายลาติน (ฮิสแพนิค) , ชาวอเมริกันเชื้อสายแอฟริกัน รวมถึงเป็นฤดูกาลแรกที่สภาเผ่าครั้งสุดท้ายได้เปลี่ยนจาก 2 คนเป็น 3 คนอีกด้วย
ฤดูกาลนี้เป็นฤดูกาลที่สองที่ได้เพิ่ม เครื่องรางภูมิคุ้มกันที่ซ่อนไว้ ซึ่งสามารถใช้ได้อย่างปลอดภัยเมื่อพิธีกรอ่านผลโหวตจบแล้วจึงค่อยสามารถเอาเครื่องรางออกมาใช้ได้จึงไม่มีการที่จะถูกโหวตออกโดยที่เสียเครื่องรางไปอย่างเปล่าประโยชน์
การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 15 กันยายน พ.ศ. 2549 เวลา 13:00 น. ตามเวลาประเทศไทย
 ราโรทองกา (ราโร) สีประจำเผ่า สีน้ำเงิน (อเมริกัน-ผิวขาว)
 ปูกา ปูก้า (ปูกา) สีประจำเผ่า สีเขียว (เอเชียน-อเมริกัน)
 ไอทูทากิ (ไอทู) สีประจำเผ่า สีแดง (ลาติน-อเมริกัน)
 มานิฮิกิ (ฮิกิ) สีประจำเผ่า เหลือง (แอฟริกัน-อเมริกัน)
 ไอทูทองกา สีประจำเผ่า สีดำ
การโหวต.
<br>
หมายเหตุ 1: หลังจากที่เผ่า ราโรทองกา แพ้สิทธิ์ภูมิคุ้มกันแล้วการโหวตคนออกที่สภาเผ่าครั้งนี้ เมื่อโหวตออกไป 1 คนแล้วเผ่าได้รับแจ้งว่าจะต้องโหวตออกอีก 1 คนทันทีโดยไม่มีการเจรจาใดๆ ทั้งสิ้น <br>
หมายเหตุ 2: ผลโหวตเสมอกันระหว่าง เบ็คกี้ กับ ซันดรา ทั้งในรอบที่ 1 และรอบที่ 2 ทำให้ต้องมีการแข่งขันจุดไฟและซันดร้าที่จุดไฟไม่ได้เลยจึงต้องเป็นผู้จากไป <br>
ศูนย์พุทธศาสนศึกษา มหาวิทยาลัยออกซฟอร์ด

ศูนย์พุทธศาสน์ศึกษา มหาวิทยาลัยออกซฟอร์ด เป็นศูนย์ที่ก่อตั้งโดย ศ.ดร.ริชาร์ด กอมบริช ศาสตราจารย์โบเดนทางสันสกฤต แห่งมหาวิทยาลัยออกซฟอร์ด ท่านศ.ดร.ริชาร์ด กอมบริช และเพื่อนร่วมงานซึ่งพยายามก่อตั้งศูนย์พุทธศาสน์ศึกษา คือ นายเจฟรี แบมฟอร์ด ได้เดินทางมายังประเทศไทย ในฐานะพระอาคันตุกะของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในเวลาเดียวกัน ก็ได้พยายามหาทุนเพื่อก่อตั้งตำแหน่งผู้เชี่ยวชาญภาษาบาลีและพระพุทธศาสนา นิกายเถรวาท ให้ศูนย์พุทธศาสน์ศึกษาที่กำลังจะก่อตั้งขึ้นใหม่ด้วย 
ปัจจุบัน พระบาทสมเด็จพระมหาภูมิพลอดุลยเดชมหาราช บรมนาถบพิตร ได้มีพระบรมราชานุญาตให้ศูนย์พุทธศาสน์ศึกษาได้ใช้พระปรมาภิไธยในการตั้งตำแหน่งผู้ชำนาญทางภาษาบาลีและพระพุทธศาสนาประจำศูนย์พุทธศาสน์ศึกษาด้วย ตำแหน่งที่ว่านั้น ก็คือ "King Rama IX Lecturership in Pali and Buddhist Studies" ขณะนี้ รัฐบาลไทยกำลังศึกษาข้อมูลเพื่อสนับสนุนการเงินแก่ศูนย์ดังกล่าวนี้อยู่
คณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์

คณะศิลปศาสตร์ (Faculty of Liberal Arts) มหาวิทยาลัยเทคโนโลยีราชมงคลรัตนโกสินทร์
ประวัติ.
คณะศิลปศาสตร์ มหาวิทยาลัยลัยเทคโนโลยีราชมงคลรัตนโกสินทร์ เดิมก่อตั้งในนาม "คณะศิลปศาสตร์" สถาบันเทคโนโลยีราชมงคล ตาม พระราชบัญญัติสถาบันเทคโนโลยีราชมงคล พุทธศักราช 2518 สืบเนื่องจากสถาบันเทคโนโลยีราชมงคล มีการเปลี่ยนแปลงฐานะเป็น มหาวิทยาลัยเทคโนโลยีราชมงคลรัตนโกสินทร์ พุทธศักราช 2548 จึงได้มีการเปลี่ยนแปลงโครงสร้างหน่วยงานภายในมหาวิทยาลัยเทคโนโลยีราชมงคลรัตนโกสินทร์ใหม่ คณะศิลปศาสตร์ประยุกต์ เป็นหนึ่งใน 6 คณะแรก ตามโครงสร้างใหม่ของมหาวิทยาลัยเทคโนโลยีราชมงคลรัตนโกสินทร์ ตามพระราชบัญญัติมหาวิทยาลัยเทคโนโลยีราชมงคล พุทธศักราช 2548 และเปลี่ยนชื่อมาเป็นคณะศิลปศาสตร์ ปัจจุบันคณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์ แบ่งการศึกษาเป็น 4 สาขาวิชา ได้แก่
จัดการศึกษาหลักสูตรศิลปศาสตรบัณฑิต สาขาวิชาต่าง ๆ ได้แก่
หลักสูตร.
คณะศิลปศาสตร์ จัดการเรียนการสอน "หลักสูตรศิลปศาสตรบัณฑิต" ในสาขาวิชาต่าง ๆ ดังนี้
ที่ตั้ง.
สำนักงานคณะศิลปศาสตร์ มหาวิทยาลัยเทคโนโลยีราชมงคลรัตนโกสินทร์ ตั้งอยู่ ณ พื้นที่บพิตรพิมุขจักรวรรดิ ถนนจักรวรรดิ เขตสัมพันธวงศ์ กรุงเทพมหานคร
เบียร์สด

เบียร์สด  เป็นเบียร์ที่จะไม่ผ่านกระบวนการฆ่าเชื้อระบบพาสเจอร์ไรซ์ คือเบียร์จากถังหมักจะไม่บรรจุใส่ขวดหรือกระป๋อง และเบียร์ชนิดนี้จะมีวันหมดอายุที่สั้นกว่าเบียร์ชนิดอื่นๆ
เบียร์สดมักจะผ่านการกรองและพาสเจอร์ไรซ์เพื่อให้ยีสต์หยุดการเติบโต
สมศักดิ์ ศิษย์ชัชวาลย์

สมศักดิ์ ศิษย์ชัชวาลย์ หรือ สมศักดิ์ สิงห์ชัชวาลย์ มีชื่อจริงว่า สมศักดิ์ ต๊ะสิทธิ์ เกิดเมื่อวันที่ 17 กรกฎาคม พ.ศ. 2520 ที่อำเภอแม่เมาะ จังหวัดลำปาง เป็นแชมป์โลกมวยสากลของ WBA รุ่นซูเปอร์แบนตัมเวท ที่คว้าแชมป์มาครองได้อย่างสะใจคนไทย ด้วยการชนะทีเคโอแชมป์โลกถึงถิ่นที่ประเทศฝรั่งเศสอย่างดุเดือด แม้จะได้ครองตำแหน่งเพียงระยะเวลาสั้น ๆ ก็ตาม
ประวัติ.
ในวัยเด็กสมศักดิ์เป็นเด็กที่เกเรพอสมควร และมีนิสัยส่วนตัวชอบเลี้ยงไก่แจ้ สมศักดิ์เมื่อชกมวยสากลอาชีพ สามารถคว้าแชมป์เงาของ IBF จูเนียร์แบนตัมเวท มาได้เมื่อปลายปี พ.ศ. 2539 ที่ประเทศอินโดนีเซีย แต่ก็ไม่ได้ป้องกันตำแหน่งเลยสักครั้ง จึงสละมาเพื่อชิงแชมป์โลกในรุ่นที่ใหญ่กว่าคือ ซูเปอร์แบนตัมเวท ของ WBF ที่ลานพระบรมราชานุสาวรีย์ สมเด็จพระเจ้าตากสินมหาราช วงเวียนใหญ่ เมื่อปลายปี พ.ศ. 2541 จากนั้นได้ป้องกันตำแหน่งไว้ได้อีก 5 ครั้ง ก่อนที่จะสละตำแหน่งแชมป์ไปในปี พ.ศ. 2544 เพื่อขึ้นชิงแชมป์เฉพาะกาล PABA (สมาคมมวยแห่งทวีปเอเชีย Pan Asian Boxing Association) ในรุ่นเดียวกัน โดยการเอาชนะน็อกนักมวยชาวญี่ปุ่น จากนั้นจึงได้เคลื่อนไหวชกอีก 2 ครั้ง ก่อนจะได้ชิงแชมป์จริงโดยชนะน็อกนักมวยชาวอินโดนีเซียไปได้ และสามารถป้องกันตำแหน่งเอาไว้ได้ถึง 18 ครั้ง
ต่อมา สมศักดิ์มีอันดับโลกของWBA ในรุ่นซูเปอร์แบนตัมเวท อันดับที่ 1 จึงได้ขึ้นแชมป์โลกในไฟท์บังคับ กับ มาห์ยาร์ มงชิปัวร์ นักมวยชาวฝรั่งเศส ในเดือนมีนาคม พ.ศ. 2549 ที่จังหวัดโอดแซน ถิ่นของเจ้าของตำแหน่งเอง การชกในครั้งนั้นเต็มไปด้วยความตื่นเต้น เพราะทั้งคู่ผลัดกันรุกผลัดกันรับตลอดเวลา ก่อนที่สมศักดิ์จะเป็นฝ่ายเอาชนะที.เค.โอ.ไปได้ในยกที่ 10 อย่างไม่มีใครคาดคิด เพราะก่อนชกบ่อนการพนันถูกกฎหมายที่ฝรั่งเศส ให้ราคาต่อรองแทงหนึ่งจ่ายถึงสี่เท่าหากสมศักดิ์เป็นฝ่ายชนะ ซึ่งต่อมาในปลายปีการชกคู่นี้ทาง WBA ให้ยกย่องให้เป็นไฟต์ดุเดือดที่สุดแห่งปีด้วย และทำให้สมศักดิ์กลายเป็นนักมวยไทยรายแรกที่ได้แชมป์โลกที่ทวีปยุโรป และได้อีกหนึ่งฉายาคือ "นักชกใจเพชร"
แต่เมื่อป้องกันตำแหน่งเพียงครั้งแรก สมศักดิ์ก็เป็นฝ่ายแพ้ทีเคโอเพียงแค่ยก 3 ต่อ เซเลสติโน กาบาเยโร นักมวยแชมป์เฉพาะกาล WBA รุ่นเดียวกันชาวปานามาไปในปลายปีเดียวกันอย่างไม่มีใครคาดคิดอีกเช่นกัน 
จากนั้นสมศักดิ์จึงชกเคลื่อนไหวอีกหลายครั้ง ทำฟอร์มชนะรวด และต้องมาชกตัดเชือกเพื่อค้นหาผู้ที่จะได้ขึ้นชิงแชมป์โลก WBA ในรุ่นซูเปอร์แบนตัมเวท ต่อไป กับ พูนสวัสดิ์ กระทิงแดงยิม นักมวยไทย อดีตแชมป์เฉพาะกาลของ WBA รุ่นแบนตัมเวท เมื่อปลายเดือนมกราคม พ.ศ. 2551 ที่ศูนย์ฝึกกีฬาในร่ม การกีฬาแห่งประเทศไทย ซึ่งมวยคู่นี้เป็นที่สนใจอย่างมากของแฟนมวยชาวไทย และผลปรากฏว่าสมศักดิ์เป็นฝ่ายแพ้ทีเคโอในยกที่ 11 ไป จนในวันที่ 6 มกราคม พ.ศ. 2553 สมศักดิ์แพ้น็อกยกที่ 4 ต่อ เฟอร์นันโด ออติช นักมวยชาวฟิลิปปินส์ ที่ที่ว่าการอำเภอเกาะพะงัน จังหวัดสุราษฎร์ธานี สมศักดิ์จึงประกาศแขวนนวมไปในที่สุด
ชีวิตส่วนตัว สมศักดิ์สมรสแล้ว มีลูกสาว 1 คน และลูกชาย 2 คน ปัจจุบันตั้งรกรากใช้ชีวิตอยู่ที่จังหวัดเชียงใหม่ ซึ่งหลังแขวนนวมแล้ว สมศักดิ์มีอาชีพเป็นอาจารย์ประจำสถาบันการพลศึกษาเชียงใหม่ โดยสอนมวยไทยและมวยสากล ทั้งสอนมาตั้งแต่ยังชกมวยอยู่ และยังสอนที่ศูนย์กีฬาแห่งความเป็นเลิศ ของสถาบันการพลศึกษาเชียงใหม่อีกด้วย นอกจากนี้แล้วยังเป็นกรรมการตัดสินมวย และยังเป็นเจ้าของค่ายมวย "ส.สมศักดิ์" ที่ลูกชายทั้ง 2 ก็เป็นนักมวยอยู่ด้วย
วันดี สิงห์วังชา

วันดี สิงห์วังชา มีชื่อจริงว่า อ้อน ดูวิเศษ เกิดเมื่อวันที่ 5 กุมภาพันธ์ พ.ศ. 2523 ที่จังหวัดอุดรธานี มีสถิติการชกทั้งหมด 62 ครั้ง ชนะ 53 (น็อค 11) เสมอ 1 แพ้ 8
ประวัติ.
วันดี มีศักดิ์เป็นหลานชายของวันวิน จ.เจริญ (วันวินเป็นน้า) ซึ่งเคยชิงแชมป์โลกในรุ่นมินิฟลายเวท ของสหพันธ์มวยโลก (WBF) เมื่อปี พ.ศ. 2537 ที่จังหวัดสมุทรปราการ ที่ถือว่าเป็นการจัดรายการชิงแชมป์ครั้งแรกในประเทศไทยของสถาบัน WBF 
วันดีเริ่มชกมวยสากลครั้งแรกเมื่อ 13 ธันวาคม พ.ศ. 2537 ชนะน็อค สันติชัย ช.ศรีประวิทย์ ยก 4 จากนั้น ชกชนะมาเป็นส่วนใหญ่จนได้รับการสนับสนุนให้ชิงแชมป์เงารุ่นมินิฟลายเวท IBF ชนะคะแนน โรแลนโด ทูยูกอน เมื่อ พ.ศ. 2539 ได้แชมป์มาครอง ก่อนจะไปเสียแชมป์ที่อินโดนีเซียเมื่อ พ.ศ. 2540 หลังจากรัตนพล ส.วรพินเสียแชมป์โลก วันดีได้ไปอยู่ภายใต้การสร้างสรรค์ของสหสมภพ ศรีสมวงศ์ จนได้ชิงแชมป์โลกเฉพาะกาลรุ่นมินิมัมเวท WBC เมื่อ 23 สิงหาคม พ.ศ. 2541 ชนะคะแนน ร็อกกี้ หลิน ที่ ญี่ปุ่น และได้เป็นแชมป์ตัวจริงหลัง ริคาร์โด โลเปซสละตำแหน่ง เมื่อได้แชมป์โลก วันดี ถือว่าเป็นนักมวยไทยที่ได้แชมป์โลกขณะอายุน้อยที่สุด คือ 18 ปี (ในปี พ.ศ. 2558 แสตมป์ กระทิงแดงยิม ได้แชมป์ในรุ่นฟลายเวทขณะที่อายุ 17 ปี 6 เดือน แต่เป็นเพียงแชมป์เฉพาะกาล)
วันดีชกป้องกันแชมป์โลกได้เพียงครั้งเดียวเท่านั้น ก็เสียแชมป์โลกให้กับโฮเซ่ อันโตนีโอ อคิวเร จากเม็กซิโกไปเมื่อ พ.ศ. 2543 รวมทั้งเจ้าตัวมีปัญหาเจ็บเข่าเรื้อรังจนต้องผ่าตัด วันดียังคงชกมวยสากลเรื่อยมาโดยมีนริศ สิงหวังชาเป็นผู้สนับสนุน จน พ.ศ. 2549 จึงได้ชิงแชมป์โลกเฉพาะกาลรุ่นไลท์ฟลายเวท WBC และคว้าแชมป์มาครองได้ แต่พอได้รับการสถาปนาเป็นแชมป์จริง และไปป้องกันแชมป์ครั้งแรกที่ญี่ปุ่น วันดีก็ถูกปลดเพราะทำน้ำหนักไม่ได้ แต่ยังขึ้นชกนอกรอบ ชนะคะแนน มูเน็ตสึกุ คาโยะ ผู้ท้าชิงชาวญี่ปุ่นไปได้
หลังจากเสียแชมป์โลกไปแล้ว วันดียังคงชกมวยสากลมาอย่างต่อเนื่อง แต่ไม่มีโอกาสได้ชิงแชมปฺ์โลกอีกเลย ได้ครองแชมป์ WBC รุ่นฟลายเวท เมื่อ พ.ศ. 2551 และแชมป์ WBO เอเชียรุ่นฟลายเวทเมื่อ พ.ศ. 2552 แต่ก็เป็นการครองแชมป์ในช่วงสั้นๆ และยังชกแพ้คะแนน เพชรบางบอน ก่อเกียรติยิม นักมวยสากลรุ่นน้องอีกด้วย วันดีขึ้นชกมวยสากลครั้งสุดท้ายเมื่อ 28 พฤษภาคม พ.ศ. 2556 แพ้น็อค เร็กซ์ โช ยก 4 ที่ ฮ่องกงในการชิงแชมป์ WBC เอเชียรุ่นซูเปอร์ฟลายเวท จากนั้น วันดีก็แขวนนวมไป
อำเภอบัวเชด

บัวเชด เป็นอำเภอในจังหวัดสุรินทร์ 
ที่ตั้งและอาณาเขต.
อำเภอบัวเชด มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
พื้นที่อำเภอบัวเชด เดิมเป็นท้องที่ที่มีความอุดมสมบูรณ์ แต่ประชากรอาศัยอยู่น้อย เนื่องจากเป็นพื้นที่ป่าและการคมนาคมไม่สะดวกประมาณ ปี พ.ศ. 2430 มีราษฎรประมาณ 5 ครัวเรือน มีผู้นำครอบครัวคือ นายบัว ภรรยาชื่อ นางเชด จึงเรียกชื่อในระยะแรกว่าบ้านตาบัวยายเชด เป็นที่มาของบ้านบัวเชด อยู่ในการปกครองของตำบลดม อำเภอสังขะต่อมาได้แยกตำบลดมออกไปมาเป็นตำบลบัวเชด และในปี พ.ศ. 2460 ได้แยกตำบลบัวเชดออกไปตั้งเป็นตำบลสะเดา ก่อนที่ในปี พ.ศ. 2472 ได้โอนหมู่บ้านของตำบลกันทรารมย์ อำเภอห้วยเหนือ ของจังหวัดศรีสะเกษ มาขึ้นกับตำบลสะเดา 1 หมู่บ้าน ในปี พ.ศ. 2483 ทางราชการได้ยุบตำบลสะเดา และแบ่งหมู่บ้านไปขึ้นกับตำบลบัวเชด และตำบลสังขะ เนื่องจากมีปริมาณงานและประชากรที่น้อย 
ต่อมาเมื่อประชากรและหมู่บ้านมีมากขึ้น ในปี พ.ศ. 2490 ทางราชการแบ่งหมู่บ้านจากตำบลบัวเชด 11 หมู่บ้านและตำบลสังขะ 1 หมู่บ้าน ตั้งเป็น ตำบลสะเดา อีกครั้งพร้อมกับ 3 ตำบล คือ ตำบลด่าน ตำบลดม และตำบลตรวจ ในปี พ.ศ. 2514 ได้แบ่งพื้นที่ตำบลบัวเชด โดยแยก 5 หมู่บ้านตั้งเป็น ตำบลจรัส ในปี พ.ศ. 2521 เมื่อทางราชการเห็นว่าพื้นที่ทั้ง 3 ตำบล ได้แก่ ตำบลบัวเชด ตำบลสะเดา ตำบลจรัส ของอำเภอสังขะ ห่างไกลคมนาคม เจ้าหน้าที่ของรัฐออกตรวจตราและเยี่ยมเยียนราษฎรไม่ทั่วถึง รวมทั้งเป็นชุมชนที่มีแนวโน้มว่ามีความเจริญต่อไปในอนาคต เพื่อเป็น การอำนวยความความสะดวก และให้บริการแก่ประชาชนในด้านต่างๆ สามารถแบ่งพื้นที่การปกครองออกมาตั้งเป็นกิ่งอำเภอได้ จึงแยกตั้งเป็น กิ่งอำเภอบัวเชด ตามประกาศกระทรวงมหาดไทยลงวันที่ 26 กรกฎาคม โดยมีผลบังคับตั้งแต่วันที่ 21 สิงหาคม ปีเดียวกัน 
กิ่งอำเภอบัวเชดได้ดำเนินการจัดตั้งตำบลเพิ่มอีก 2 ตำบล โดยในปี พ.ศ. 2525 ได้แยก 9 หมู่บ้านของตำบลสะเดา ตั้งเป็น ตำบลตาวัง แยก 8 หมู่บ้านในเขตตำบลบัวเชด ตั้งเป็น ตำบลอาโพน ในปี พ.ศ. 2526 เนื่องจากหลักเกณฑ์ต้องมีตำบลไม่น้อยกว่า 4 ตำบล (ในพื้นที่ห่างไกล) ก่อนที่จะยกฐานะขึ้นเป็น อำเภอบัวเชด พร้อมกับอำเภอลานกระบือ จังหวัดกำแพงเพชร อำเภอดงหลวง จังหวัดมุกดาหาร อำเภอทรายมูล จังหวัดยโสธร และอำเภอแม่เมาะ จังหวัดลำปาง โดยพระราชกฤษฎีกาเมื่อวันที่ 16 กรกฎาคม พ.ศ. 2527 โดยมีการปกครองทั้งหมด 5 ตำบล ได้แก่ ตำบลบัวเชด ตำบลสะเดา ตำบลจรัส ตำบลตาวัง และตำบลอาโพน 
เมื่อพื้นที่มีความเจริญ เป็นที่ตั้งของสถานีตำรวจ ไปรษณีย์โทรเลข รวมทั้งศูนย์ราชการ และเป็นที่ประชุมชนมากขึ้น จึงกำหนดเขตพื้นที่หมู่ 1 บ้านบัวเชด หมู่ 2 บ้านบัวขุนจง หมู่ 3 บ้านปราสาท หมู่ 4 บ้านหมื่นสังข์ หมู่ 5 บ้านตาบิม หมู่ 6 บ้านกะทม หมู่ 7 บ้านระมาดค้อ และหมู่ 10 บ้านโนนสังข์ รวม 8 หมู่บ้าน ตั้งเป็น สุขาภิบาลบัวเชด ก่อนที่ในปี พ.ศ. 2534 หมู่ 11 บ้านสำเภาลูน ของตำบลสะเดาขอรวมกับพื้นที่ 7 หมู่บ้านใกล้เคียง ตั้งเป็น ตำบลสำเภาลูน เป็นตำบลลำดับที่ 6 ของทางอำเภอบัวเชด จนถึงปัจจุบัน 
การแบ่งเขตการปกครอง.
การปกครองส่วนภูมิภาค.
อำเภอบัวเชดแบ่งพื้นที่การปกครองออกเป็น 6 ตำบล 68 หมู่บ้าน ได้แก่
การปกครองส่วนท้องถิ่น.
ท้องที่อำเภอบัวเชดประกอบด้วยองค์กรปกครองส่วนท้องถิ่น 7 แห่ง ได้แก่
ดิกซีชิกส์

ดิ๊กซี่ ชิกส์  เป็นวงดนตรีแนวคันทรี่จากสหรัฐอเมริกา ประกอบด้วยสมาชิก 3 สาวคือ Emily Robison, Martie Maguire และ Natalie Maines ที่การันตีความสำเร็จด้วยตำแหน่งกลุ่มศิลปินหญิงที่มียอดขายผลงานมากที่สุดในโลกถึง 28 ล้านก๊อปปี้
ดิ๊กซี่ ชิกส์ก่อตั้งวงในปี ค.ศ. 1989 ที่เท็กซัส มีเพลงฮิตมากมายอย่าง "Wide Open Spaces", "Cowboy Take Me Away"และ "Long Time Gone" นอกจากผลงานดนตรีอันโดดเด่นแล้ว ทั้ง Dixie Chicks ยังถูกจับตามองจากแฟนเพลงและสื่อมวลชนทั่วโลก หลังจากที่ Natalie Maines นักร้องนำของวงได้กล่าววิจารณ์ประธานาธิบดี George W. Bush อย่างรุนแรงกลางเวทีคอนเสิร์ตที่ลอนดอนเมื่อปี 2003 ในกรณีที่สหรัฐส่งทหารบุกอิรัก
รางวัลที่ได้รับ.
ผลงานดนตรีของ Dixie Chicks ได้รับรางวัลอันทรงเกียรติจากสถาบันดนตรีต่างๆ เช่น รางวัลแกรมมี่, บิลบอร์ด, American Music Awards, People Choice Awards เป็นต้น
หม้อน้ำลายวิจิตร

หม้อน้ำลายวิจิตร เป็นหม้อน้ำที่มีชื่อเสียงของจังหวัดนนทบุรี นิยมทำกันที่เกาะเกร็ด อ.ปากเกร็ด โดยมีพิพิธภัณฑ์อยู่ที่หอไทยนิทัศน์ ในวัดปรมัยยิกาวาส และบ้านย่าปรุง บนเกาะเกร็ด อำเภอปากเกร็ด จังหวัดนนทบุรี
ส่วนประกอบ.
หม้อน้ำลายวิจิตรของจังหวัดนนทบุรีจะแตกต่างไปจากเครื่องปั้นดินเผาของที่อื่นๆ โดยมีส่วนประกอบดังนี้
อักษรเทวนาครี

อักษรเทวนาครี ([เท-วะ-นา-คะ-รี]) พัฒนามาจากอักษรพราหมีในราวคริสต์ศตวรรษที่ 11 ใช้เขียนภาษาฮินดี ภาษาสันสกฤต ภาษามราฐี ภาษาบาลี ภาษาสินธี ภาษาเนปาล และภาษาอื่น ๆ ในประเทศอินเดีย
อักษรเทวนาครีมีลักษณะการเขียนจากซ้ายไปขวา มีเส้นเล็ก ๆ อยู่เหนือตัวอักษร หากเขียนต่อกัน จะเป็นเส้นยาวคล้ายเส้นบรรทัด มีการแยกพยัญชนะ สระ และเครื่องหมายต่าง ๆ
ที่มา.
อักษรเทวนาครีเกิดขึ้นเมื่อราวปี พ.ศ. 1743 (ค.ศ. 1200) โดยพัฒนาขึ้นจากอักษรสิทธัม และค่อย ๆ เข้ามาแทนที่อักษรศารทา ซึ่งมีความสัมพันธ์ใกล้ชิดและมีมาก่อน (ยังคงใช้คู่ขนานกันไปในกัศมีร์) อักษรทั้งสองแบบมีต้นกำเนิดมาจากอักษรคุปตะ ซึ่งได้มาจากอักษรพราหมีอีกทอดหนึ่ง ซึ่งมีที่มาตั้งแต่ช่วง 300 ปีก่อนคริสตกาล ส่วนอักษรนาครีนั้น ปรากฏในช่วงราวคริสต์ศตวรรษที่ 8 เป็นสาขาตะวันออกของอักษรคุปตะ ร่วมสมัยกับอักษรศารทาอันเป็นสาขาตะวันตก
ศัพทมูลวิทยา.
ภาษาสันสกฤต คำว่า "นาครี" เป็นสตรีลิงค์ ของ "นาคร" หมายถึง เกี่ยวกับเมือง เป็นคุณนาม จากคำนาม นคร ซึ่งหมายถึงเมือง ที่ใช้รูปสตรีลิงค์ เพราะนี้ เดิมใช้บ่งบอกนามสตรีลิงค์ ลิปิ ซึ่งหมายถึง อักษร ในที่นี้ จึงหมายถึงอักษรของชาวเมือง หรืออักษรของผู้มีวัฒนธรรม อักษรนาครีนั้นมีที่ใช้หลากหลาย อักษรที่มีคำว่า เทวะ (เทวดา) เติมข้างหน้า หมายถึง อักษรของเทวดา หรืออักษรที่ใช้ของชาวเมืองชั้นสูงนั่นเอง
ปัจจุบันมีการใช้คำว่า "เทวนาครี" อย่างกว้างขวาง แต่เรียกสั้นๆ ว่า "นาครี" ก็พบเห็นได้ทั่วไป ซึ่งมีความหมายถึงอักษรอย่างเดียวกันนี้ ความนิยมใช้เทวนาครีอย่างแพร่หลายนั้น เกี่ยวโยงกับการใช้ในยุคอาณานิคม ซึ่งแทบจะใช้อักษรเทวนาครีเพียงอย่างเดียว ในการตีพิมพ์งานสันสกฤต แม้ว่าภาษาสันสกฤตนั้น สามารถใช้อักษรต่างๆ ได้แทบทุกแบบของอินเดียก็ตาม และด้วยเหตุนี้ จึงมักจะทำให้มีการผูกโยงระหว่างอักษรเทวนาครีและภาษาสันสกฤต จนมีความเชื่อผิดๆ ไปอย่างกว้างขวาง เรียกอักษรนี้ว่า "อักษรสันสกฤต" ก็มี
หลักการเบื้องต้น.
เช่นเดียวกับตระกูลอักษรพราหมีอื่นๆ หลักการเบื้องต้นของอักษรเทวนาครีคือ อักษรแต่ละตัวใช้แทนเสียงพยัญชนะซึ่งมีเสียงสระ "a" (อะ) อยู่ในตัว ตัวอย่างเช่นอักษร क อ่านว่า "ka" (กะ) อักษรสองตัว कन อ่านว่า "kan" (กัน) อักษรสามตัว कनय อ่านว่า "kanay" (กะนัย)(ไม่ออกเสียงสระท้ายคำ ยกเว้นคำที่ลงท้ายด้วยพยัญชนะผสม) เป็นต้น ส่วนเสียงสระอื่นๆ หรือการตัดเสียงสระทิ้ง จะต้องมีการดัดแปลงตัวพยัญชนะของมันเองดังนี้
สระ.
สระในระบบอักษรเทวนาครีนั้น มีลักษณะเฉพาะแบบเดียวกับอักษรอินเดียส่วนใหญ่ นั่นคือ มีสระสองชุด เป็นสระลอย และสระจม สระลอย คือ สระที่อยู่โดดเดี่ยวได้ โดยมีเสียงของตัวมันเอง ส่วนสระจม เป็นสระที่ต้องประสมกับพยัญชนะอื่น สระจมของเทวนาครี มีทั้งที่เขียนด้านหน้า เช่น อิ เขียนด้านหลัง เช่น อา อี เขียนด้านบน เช่น เอ และเขียนด้านล่าง เช่น อุ หรือ อู นอกจากนี้ยังมีแบบเขียนสองตำแหน่ง เช่น ไอ โอ และเอา ที่เขียนทั้งบนและหลังพยัญชนะ 
เครื่องหมายพิเศษ.
ॐ = โอม
อักษรเทวนาครีในคอมพิวเตอร์.
สำหรับผู้ใช้วินโดวส์เอ็กซ์พี (Window XP) สามารถอ่านอักษรเทวนาครี หรือพิมพ์ข้อความสั้นๆด้วยโปรแกรม Character Map ฟอนต์ Mangal
ดาวเคราะห์แคระ

ดาวเคราะห์แคระ เป็นดาวชนิดหนึ่ง มีลักษณะคล้ายดาวเคราะห์ ตามการจำแนกชนิดดาวเคราะห์ที่เสนอโดยสหพันธ์ดาราศาสตร์สากล (International Astronomical Union : IAU) เมื่อวันที่ 24 สิงหาคม 2006
นิยามของดาวเคราะห์แคระ.
นิยามได้เสนอขึ้นเมื่อวันที่ 24 สิงหาคม 2006 ที่ประชุมสหพันธ์ดาราศาสตร์สากล ที่กรุงปราก สาธารณรัฐเช็ก ทำให้ดาวพลูโตกลายเป็นดาวเคราะห์แคระ หลังจากเคยยอมรับว่าเป็นดาวเคราะห์ดวงหนึ่งในระบบสุริยะ ทั้งนี้เพราะไม่สามารถควบคุมแรงดึงดูดและวงโคจรของสิ่งต่าง ๆ ที่อยู่รอบวงโคจรของมันได้
คลองสมเด็จเจ้าพระยา

คลองสมเด็จเจ้าพระยา หรืออาจเรียกในชื่อต่าง ๆ ว่า คลองสานสมเด็จ หรือบางทีก็เรียก คลองลัดวัดอนงค์ เป็นคลองที่แยกออกจากฝั่งซ้ายของคลองสานในเขตคลองสาน ขุดผ่านบริเวณบ้านของสมเด็จเจ้าพระยา 3 ท่านคือ สมเด็จเจ้าพระยาบรมมหาประยูรวงศ์ สมเด็จเจ้าพระยาบรมมหาพิชัยญาติ และสมเด็จเจ้าพระยาบรมมหาศรีสุริยวงศ์ (เดิมยังมีชื่อเรียกว่า "คลองสามพระยา") เพื่อใช้ในการสัญจรทางน้ำ ลำคลองเลียบไปกับถนนสมเด็จเจ้าพระยาในปัจจุบัน ผ่านหน้าวัดพิชยญาติการาม ลอดผ่านถนนประชาธิปกเข้าพื้นที่เขตธนบุรี ผ่านข้างมหาวิทยาลัยราชภัฏธนบุรีและมหาวิทยาลัยราชภัฏบ้านสมเด็จเจ้าพระยา ไปบรรจบคลองบางไส้ไก่ซึ่งจะไปทะลุออกคลองบางกอกใหญ่ (บางหลวง) ในบริเวณใกล้ ๆ กัน คลองสมเด็จเจ้าพระยามีความยาว 2.5 กิโลเมตร กว้าง 4–11 เมตร ลึกเฉลี่ย 0.6 เมตร 
คลองสมเด็จเจ้าพระยา (ร่วมกับคลองสานช่วงต้น) เป็นคลองที่คณะรัฐมนตรีมีมติไว้เมื่อ พ.ศ. 2510 ให้อนุรักษ์ไว้ สถานที่สำคัญริมฝั่งคลองสมเด็จเจ้าพระยา ได้แก่ ป้อมปัจจามิตร โรงพยาบาลสมเด็จเจ้าพระยา และวัดพิชยญาติการามวรวิหาร เป็นต้น
การตั้งชุมชนริมคลอง.
คลองสานเป็นคลองขุดสมัยโบราณ เมื่อมีการขุดลัดคลองบางกอกในสมัยสมเด็จพระไชยราชาธิราช ย่านคลองสานได้กลายเป็นที่พักอาศัยและจุดพักเรือที่สำคัญ รวมถึงเป็นแหล่งที่ตั้งโกดังสินค้าของพ่อค้าเรือสำเภาโดยเฉพาะชนชาติจีนมากกว่าชนชาติอื่น นอกจากนี้บริเวณนี้ยังเป็นแหล่งเกษตรกรรมในการทำเรือกสวนเพื่อส่งสินค้าเกษตรให้กับบางกอก
ปลายสมัยกรุงธนบุรีจนถึงสมัยรัตนโกสินทร์ บริเวณนี้เป็นบ้านเรือนของขุนนางโดยเฉพาะตระกูลบุนนาคที่ย้ายมาในสมัยรัชกาลที่ 2 ที่เรียกว่า "บ้านสมเด็จ" ซึ่งก่อนย้ายมาบริเวณนี้เป็นสวนกาแฟ
เมื่อสมเด็จเจ้าพระยาบรมมหาศรีสุริยวงศ์ (ช่วง บุนนาค) ได้ต่อเรือกำปั่นจักรข้างขึ้นลำหนึ่ง ชื่อ "อรรคราชบรรยง" โรงต่อเรืออยู่ตรงข้ามกับหน้าวัดพิชยญาติการาม สมเด็จเจ้าพระยาฯ ให้ขุดคลองสานเดิมขยายให้กว้างและลึกเพื่อจะนำเรือลงน้ำออกแม่น้ำเจ้าพระยา
คลองสามวา

คลองสามวา เป็นคลองซึ่งเชื่อมระหว่างคลองหกวาสายล่างกับคลองแสนแสบ เริ่มต้นจากฝั่งตรงข้ามปากคลองหกที่สี่แยกวัดประชุมราษฎร์ในพื้นที่อำเภอลำลูกกา จังหวัดปทุมธานี จากนั้นไหลไปทางทิศใต้และทิศตะวันออกเฉียงใต้เมื่อผ่านหลังหมู่บ้านเดอะแพลนท์ วงแหวน-ลำลูกกา จากนั้นไหลไปทางทิศใต้อีกครั้งเข้าสู่กรุงเทพมหานคร ผ่านเขตคลองสามวา และไปบรรจบคลองแสนแสบที่สี่แยกตลาดมีนบุรี (ตลาดเก่า) ตรงข้ามกับปากคลองสองต้นนุ่น ในพื้นที่เขตมีนบุรี มีคลองซอยหลักแปดคลองแบ่งเป็นสองฟาก คือ คลองหนึ่งตะวันตก คลองหนึ่งตะวันออก คลองสองตะวันตก คลองสองตะวันออก คลองสามตะวันตก คลองสามตะวันออก คลองสี่ตะวันตก และคลองสี่ตะวันออก
ประวัติ.
คลองสามวาอาจมีชื่อตั้งจากลักษณะความกว้างคลอง โดยในสมัยพระบาทสมเด็จพระจุลจอมเกล้าเจ้าอยู่หัว เมื่อ ร.ศ. 110 (พ.ศ. 2434) ตามกฎหมายได้กำหนดคลอง 3 ขนาด คือ ขนาดแรก กว้างตั้งแต่สามวาลงมา เป็นคลองขนาดเล็กสุด ขนาดที่สอง กว้างตั้งแต่สี่ถึงหกวา เป็นคลองขนาดกลาง และขนาดที่สาม กว้างตั้งแต่เจ็ดวาขึ้นไป เป็นคลองขนาดใหญ่ คลองที่ขุดใหม่และยังไม่ได้รับพระราชทานชื่อ จึงเรียกชื่อคลองตามขนาดความกว้างของคลองตามที่ได้ขอพระราชทานว่า "คลองสามวา"
จากพระราชนิพนธ์ หนังสือเสด็จประพาสต้นในการเสด็จประพาสเมืองมีนบุรี เมื่อ พ.ศ. 2451 มีความว่า "ลงเรือไปดูคลองสามวา คลองสามวานี้เป็นของกรมภูธเรศขุด แต่เดี๋ยวนี้ใหญ่กว่าสามวามาก ขุดก่อนบริษัทขุดคลองเหนือขึ้นไปจดคลองหกวาสายใต้" จากข้อความดังกล่าวจึงทำให้เข้าใจได้ว่า พระเจ้าบรมวงศ์เธอ กรมหมื่นภูธเรศธำรงศักดิ์เป็นผู้ขุดคลองนี้ บางแหล่งข้อมูลระบุว่าขุดเมื่อ พ.ศ. 2409 แรกขุดลึก 6 ศอก กว้าง 3 วา
เขตคลองสามวาแต่เดิมอยู่ในเขตมีนบุรี ต่อมาประกาศแยกเขตใหม่เมื่อ พ.ศ. 2540 เรียกว่า "เขตคลองสามวา" ตามชื่อคลองนี้
โกรูนาเช็ก

โกรูนา  เป็นสกุลเงินของประเทศเช็กเกีย อักษรย่อตามรหัส ISO 4217 คือ CZK
1 โกรูนาประกอบด้วย 100 ฮาแลช เหรียญประกอบด้วยเหรียญ 50 ฮาแลช, 1, 2, 5, 10, 20 และ 50 โกรูนา (สำหรับ 20 โกรูนา นิยมใช้เหรียญมากกว่า และสำหรับ 50 โกรูนา นิยมใช้ธนบัตรมากกว่า) ธนบัตรประกอบด้วยธนบัตร 20, 50, 100, 200, 500, 1000, 2000 และ 5000 โกรูนา
อัตราแลกเปลี่ยน.
ในวันที่ 1 กันยายน 2553 อัตราแลกเปลี่ยนคือ
สิ่งพิมพ์รายคาบ

สิ่งพิมพ์รายคาบ หมายถึง สิ่งพิมพ์เย็บเล่มที่มีกำหนดออกระบุไว้แน่นอนและต่อเนื่อง มีกำหนดระยะเวลาออกไว้แน่นอนและสม่ำเสมอ เช่น ทุก 1 เดือน (รายเดือน) ทุก 15 วัน (รายปักษ์) ทุก 7 วัน (รายสัปดาห์) เนื้อหาในเล่มประกอบไปด้วยบทความต่างๆ เรื่องราวที่ทันสมัย ทันต่อเหตุการณ์ บางเรื่องจบในฉบับแต่บางเรื่องลงต่อเนื่องกันไปหลายฉบับ เนื้อเรื่องภายในเล่มอาจจะจำกัดขอบเขตตามแขนงวิชาใดวิชาหนึ่ง หรืออาจจะเป็นเรื่องทั่วๆ ไปแตกต่างกันตามวัตถุประสงค์ของผู้จัดทำ
ประเภทของสิ่งพิมพ์รายคาบ.
นิตยสาร หนังสือพิมพ์รายวันและนิตยสารรายสัปดาห์นับเป็นส่วนประกอบหลักของ สิ่งพิมพ์รายคาบ
ซีโฟร์

ซีโฟร์ (C-4 ย่อมาจาก Composition C-4) เป็นระเบิดพลาสติกชนิดหนึ่งที่ใช้ในทางทหาร 
ส่วนประกอบหลักของซีโฟร์คือ อาร์ดีเอกซ์ (RDX : Research Development Explosive) ประมาณ 91% ของน้ำหนัก มีอัตราการเร็วในการระเบิดประมาณ 26,400 ฟุตต่อวินาที ซึ่งเร็วกว่าไดนาไมต์ 7,400 ฟุตต่อวินาที
ซีโฟร์ เป็นผลพวงจากการพัฒนาระเบิดในทศวรรษ 1960 จากระเบิดสมัยสงครามโลกครั้งที่ 2 ของอังกฤษ ที่เรียกขื่อว่า โนเบล 808 (Nobel 808) ระเบิดในกลุ่มนี้ยังมี C2 และ C3 ซึ่งแต่ละชนิดมีส่วนประกอบอาร์ดีเอกซ์ในปริมาณต่าง ๆ กัน
อัจฉริยะข้ามคืน

อัจฉริยะข้ามคืน  เป็นรายการเรียลลิตี้เกมโชว์ควิซโชว์รายการแรกและรายการเดียวของไทย สร้างสรรค์รูปแบบรายการและควบคุมการผลิตโดย รุ่งธรรม พุ่มสีนิล ออกอากาศทุกวันจันทร์ เวลา 22.30 - 23.30 น. ทางไทยทีวีสีช่อง 3 (3 กรกฎาคม 2549 - 7 มกราคม 2551) ดำเนินรายการโดย ปัญญา นิรันดร์กุล และ แทนคุณ จิตต์อิสระ โดยในแต่ละสัปดาห์จะมีผู้ร่วมแข่งขัน 8 คนจาก 8 สาขา และภายหลังได้เพิ่มรูปแบบที่ 2 กับ 9 คนจาก 9 สาขา โดยสถานที่ถ่ายทำจะเปลี่ยนแปลงไปทุกสัปดาห์
รูปแบบและกติกาของรายการ (แบบที่ 1).
สรุปรายละเอียด (รูปแบบที่ 1).
สรุปรายละเอียด เป็นส่วนบทความที่จะสรุปรายละเอียดภารกิจต่าง ๆ ในแต่ละสัปดาห์อย่างย่อไว้ด้วยกัน โดยปกติ จะมีเพียง 3 ภารกิจคือภารกิจทั่วไปและถอดรหัสปริศนา (แต่ในอัจฉริยะข้ามคืนตอนพิเศษอาจจะมีภารกิจมากกว่า 3 ภารกิจได้) สามารถสรุปรายละเอียดภารกิจในแต่ละสัปดาห์ได้ดังนี้
รูปแบบและกติกาของรายการ (แบบที่ 2).
ภารกิจที่ 1.
แต่ต่อมาได้มีการเปลี่ยนจากการถ่ายรูป เป็นการเล่นเกมย่อยที่อยู่ในแต่ละสถานที่แทน โดยทีมที่สามารถทำคะแนนในเกมย่อยได้ดีที่สุดในแต่ละสถานที่ จะได้ไป 1 คะแนนต่อ 1 สถานที่ และมีคะแนนจากการส่งคำตอบที่ได้จากตู้เซฟเร็วที่สุดอีก 1 คะแนน ซึ่งก็ทำให้เกมดูน่าสนใจขึ้น
รหัสลับอัจฉริยะ.
รหัสลับอัจฉริยะ คือ รหัสลับที่อยู่ในช่วงก่อนที่ผู้เข้าแข่งขัน 2 คน สุดท้ายเข้ารอบจากภารกิจที่ 3 ที่เข้ารอบสุดท้ายในเวิร์คพอยท์ สตูดิโอ ของรายการอัจฉริยะข้ามคืน โดยตามปกติ รหัสลับอัจฉริยะจะปรากฏในรายการในภารกิจที่ 3 ที่อัจฉริยะ 4 คนสุดท้ายจะต้องไขรหัสลับที่อยู่ในกล่องปริศนาให้ได้เป็นเลข 4 หลัก เพื่อใช้เปิดตู้เซฟและตอบคำถามสุดท้ายที่อยู่ในเซฟของตนให้ถูกต้อง เพื่อผ่านเข้าไปสู่ภารกิจสุดท้าย (ทั้งนี้ ในอัจฉริยะข้ามคืนตอนพิเศษ รหัสลับอัจฉริยะอาจอยู่ในภารกิจอื่น ที่นอกเหนือไปจากภารกิจที่ 3 ได้ และ รหัสลับอัจฉริยะอาจจะเป็นเลข 3, 4, 5 และ 6 หลัก แล้วแต่รหัส) รหัสลับอัจฉริยะ สร้างสรรค์โดย รุ่งธรรม พุ่มสีนิล ซึ่งได้แนวความคิดมาจากการตีเลขหวยจากความฝัน
การสิ้นสุดการออกอากาศ.
อัจฉริยะข้ามคืนได้ออกอากาศครั้งสุดท้ายเมื่อวันที่ 7 มกราคม พ.ศ. 2551 ทางช่อง 3 และภายหลัง รูปแบบการเล่นเกมของรายการนี้ ได้นำมาประยุกต์ต่อเป็นรายการ อัจฉริยะยกบ้าน ซึ่งออกอากาศทาง ช่อง 5 ทุกวันเสาร์ เวลา 22:00 - 23:00 น. โดยออกอากาศตั้งแต่ 2 กุมภาพันธ์ พ.ศ. 2551 ถึง 28 มิถุนายน พ.ศ. 2551
บุรจญ์เคาะลีฟะฮ์

บุรจญ์เคาะลีฟะฮ์ หรือ เบิร์จคาลิฟา (อักษรโรมัน: Burj Khalifa; "หอคอยเคาะลีฟะฮ์") หรือเดิมชื่อ บุรจญ์ดูไบ (อักษรโรมัน: Burj Dubai; "หอคอยดูไบ") เป็นตึกระฟ้าสูงยวดยิ่ง ที่ก่อสร้างแล้วเสร็จเมื่อวันที่ 2 ธันวาคม พ.ศ. 2552 และเปิดให้ใช้ได้อย่างเป็นทางการเมื่อวันที่ 4 มกราคม พ.ศ. 2553 เป็นส่วนหนึ่งของโครงการพัฒนาขนาดยักษ์มีที่ตั้ง ณ "ชุมทางเชื่อมต่างระดับที่ 1" ของถนนชิค ซาเยดและถนนโดฮา
ผู้ออกแบบอาคารนี้ คือ เอเดรียน สมิธ สถาปนิกชาวชิคาโกจากสำนักงานสถาปนิกเอสโอเอ็ม วิศวกรโครงสร้างของตึก คือ บิลล์ เบเกอร์
วันที่ 7 เมษายน พ.ศ. 2551 ตัวอาคารได้ก่อสร้างขึ้นสูงถึง 629 เมตร ซึ่งสูงยิ่งกว่าเสา KVLY-TV สูง 628.8 เมตร ที่ตั้งอยู่ในสหรัฐ จึงเป็นสิ่งก่อสร้างที่สูงที่สุดในโลก ปัจจุบันมีความสูงกว่า 828 เมตร
วันที่ 4 มกราคม พ.ศ. 2553 มีพิธีเปิดอาคาร และเปลี่ยนชื่ออาคารจาก "บุรจญ์ดูไบ" เป็น "บุรจญ์เคาะลีฟะฮ์" เพื่อเป็นเกียรติแก่ชีกห์เคาะลีฟะฮ์ บิน ซายิด อัลนะฮ์ยาน เจ้าผู้ครองนครอาบูดาบีและประธานาธิบดีสหรัฐอาหรับเอมิเรตส์
การบริหารจัดการอาคารนั้น 37 ชั้นล่างจัดเป็นเป็นโรงแรมอาร์มานี ชั้น 45 ถึง 108 เป็นอพาร์ตเมนต์ ชั้นที่ 123 และ 124 เป็นจุดชมทิวทัศน์ ส่วนบนของตึกเป็นเสาอากาศสื่อสาร ชั้น 78 มีสระว่ายน้ำกลางแจ้งขนาดใหญ่ ที่เหลือเป็นสำนักงาน อาคารยังติดตั้งลิฟต์ที่เร็วที่สุดในโลก มีความเร็ว 18 เมตรต่อวินาที (65 กิโลเมตร หรือ 40 ไมล์ ต่อชั่วโมง)
ศูนย์กลางดูไบ.
บุรจญ์เคาะลีฟะฮ์เป็นหนึ่งในโครงการก่อสร้างที่สำคัญของดูไบ ซึ่งประกอบด้วย บุรญุลอะร็อบ โรงแรมที่หรูที่สุดในโลก และ หมู่เกาะต้นปาล์ม รวมไปถึง ดูไบมารีนา ดูไบมอลล์ โดยมีก่อสร้างเสร็จทั้งหมดจะเป็นแหล่งท่องเที่ยวที่สำคัญของประเทศ โดยโครงการทั้งหมดรับรองโดยทางรัฐบาลของสหรัฐอาหรับเอมิเรตส์ โดยทางการท่องเที่ยวของประเทศต้องการให้ประเทศเป็นจุดสนใจที่สำคัญจุดหนึ่งของโลก
นอกจากนี้ ในฉากสำคัญของภาพยนตร์ ' ซึ่งเป็นภาคสี่ของซีรีส์ภาพยนตร์ ' ยังได้ถ่ายทำฉาก และสถานที่โดยรอบบุรจญ์เคาะลีฟะฮ์นี้ด้วย ซึ่งรวมไปจนถึงการแสดงฉากผาดโผน ณ ด้านนอกของอาคาร
แผนผัง.
ตารางด้านล่างคือแผนผังในอาคาร
ริกะ อิชิกาวะ

ริกะ อิชิกาวะ (เกิดวันที่ 19 มกราคม พ.ศ. 2528) เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 4 ของมอร์นิงมูซูเมะ
ประวัติการทำงาน.
ในปี พ.ศ. 2543 อิชิกาวะได้เข้าร่วมโครงการคัดเลือก "มอร์นิงมูซูเมะ สึอิกะ ออดิชัน 3" ในฐานะของสมาชิกรุ่นที่ 4 พร้อมกับฮิโตมิ โยชิซาวะ, โนโซมิ สึจิ และไอ คาโงะ ต่อมาเธอยังได้รับเลือกให้เป็นสมาชิกของวงซับยูนิตอย่าง "ทัมโปโปะ" พร้อมกับคาโงะสมาชิกร่วมรุ่นด้วย
ต่อมาในปลายปีเดียวกัน อิชิกาวะได้รับการยืมตัวไปร่วมงานในวงไอดอลอีกวงที่ชื่อว่า "คันทรีมูซูเมะ" หลังจากที่ก่อนหน้านั้น คันทรีมูซูเมะได้สูญเสียสมาชิกในวงอย่าง"ฮิโรมิ ยานางิฮาระ" จากอุบัติเหตุทางรถยนต์ในปี พ.ศ. 2542 รวมไปถึงอาซูซะ โคบายาชิซึ่งได้ถอนตัวออกจากวงในปีดังกล่าวหลังจากการเสียชีวิตของยานางิฮาระ จึงเหลือสมาชิกเพียงคนเดียวนั่นก็คือรินเนะ โทดะ และต่อมาได้เพิ่มสมาชิกใหม่เข้าร่วมอย่างอาซามิ คิมูระ
ในปี พ.ศ. 2544 อิชิกาวะได้ร่วมงานกันคันทรีมูซูเมะเพียงแค่ 2 ปี ก่อนที่สมาชิกของมอร์นิงมูซูเมะอย่าง "อาซามิ คนโนะ" สมาชิกรุ่นที่
5 และ "มิกิ ฟูจิโมโตะ" สมาชิกรุ่นที่ 6 มาแทนที่อิชิกาวะไป
ในปี พ.ศ. 2546 เมื่อมอร์นิงมูซูเมะถูกแบยกออกไปเป็นสองวงอย่างโอโตเมะกูมิและซากูระกูมิ เพื่อเป็นความสะดวกในการแสดงคอนเสิร์ตในประเทศญี่ปุ่น อิชิกาวะก็ได้รับการจัดให้เป็นหนึ่งในสมาชิกของ "โอโตเมะกูมิ" พร้อมกับ คาโอริ อีดะ, โนโซมิ สึจิ, มาโกโตะ โองาวะ, มิกิ ฟูจิโมโตะ, ซายูมิ มิจิชิเงะและเรนะ ทานากะ
ในปี พ.ศ. 2547 อิชิกาวะและมิจิชิเงะได้รับเลือกให้เป็นสมาชิกในวงพิเศษอย่าง "อีโคโมนิ" ซึ่งวงนี้ได้ถูกตั้งขึ้นมาเพื่อการรณรงค์รักษาสิ่งแวดล้อม ซึ่งอีโคโมนิได้ยุติกิจกรรมทั้งหมดลงในปี พ.ศ. 2550
ในเดือนพฤษภาคม พ.ศ. 2547 อิชิกาวะได้ประกาศสำเร็จการศึกษาจากมอร์นิงมูซูเมะ ซึ่งคอนเสิร์ตจบการของเธอจะจัดขึ้นในปี พ.ศ. 2548
ในปี พ.ศ. 2548 อิชิกาวะก็ได้สำเร็จการศึกษา เพื่อที่เป็นจะสมาชิกของบียูเด็งอย่างเต็มตัว จนถึงปี พ.ศ. 2552 บียูเด็นได้ยุติกิจกรรมทั้งหมด
"สำหรับผลงานที่เธอได้สร้างไว้ในฐานะของสมาชิกกลุ่มมอร์นิงมูซูเมะ โปรดดูที่บทความ รายชื่อผลงานของมอร์นิงมูซูเมะ"
บุรญุลอะร็อบ

บุรญุลอะร็อบ  เป็นโรงแรมที่หรูหราในนครรัฐดูไบ ประเทศสหรัฐอาหรับเอมิเรตส์ มีความสูง 321 เมตร หรือ 1,050 ฟุต และเป็นโรงแรมที่สูงที่สุดอันดับที่ 4 ของโลก และมีความสูงเป็นอันดับที่ 57 ของโลก ตึกบุรญุลอะร็อบ ตั้งอยู่บนเกาะเทียมที่ถูกถมขึ้นห่างจากชายฝั่งจูไมราบีช 280 เมตร และเชื่อมต่อด้วยสะพานที่มีลักษณะโค้ง ตึกบุรญุลอะร็อบ มีลักษณะโครงสร้างการออกแบบเพื่อเป็นสัญลักษณ์ของเมืองดูไบและตัวอาคารเลียนแบบมาจากใบของเรือใบ
การก่อสร้าง.
การก่อสร้างของตึกบุรญุลอะร็อบเริ่มต้นก่อสร้างใน พ.ศ. 2537 (ค.ศ. 1994) แล้วเสร็จและเริ่มเปิดใช้งานครั้งแรกเมื่อวันที่ 1 ธันวาคม พ.ศ. 2542 ได้รับการออกแบบให้เหมือนกับใบเรือของเรือใบแบบชาวอาหรับซึ่งตัวตึกมีเสา 2 เสาแยกออกมาเป็นรูปตัววีในขณะที่ช่องว่างระหว่างตัววีส่วนหนึ่งก็ปิดให้เป็นห้องใหญ่ และแบ่งออกเป็นชั้น โดยทางสถาปนิกได้กล่าวว่า “สิ่งก่อสร้างนี้จะเป็นสัญลักษณ์ของดูไบซึ่งก็เหมือนกับโรงอุปรากรซิดนีย์ที่เป็นสัญลักษณ์ของนครซิดนีย์ หรือหอไอเฟลที่เป็นสัญลักษณ์ของนครปารีสและมันก็ต้องการที่จะกลายเป็นสัญลักษณ์ของประเทศเช่นกัน”
ห้องพัก.
ห้องในโรงแรมในบุรญุลอะร็อบมีลักษณะเป็นห้องสวีทคู่ 202 ห้อง โดยห้องที่เล็กสุดมีขนาด 169 ตร.ม. (1,819 ตร.ฟุต) และห้องใหญ่สุดมีขนาด 780 ตร.ม. (8,396 ตร.ฟุต) และได้ชื่อว่าเป็นหนึ่งในโรงแรมที่แพงที่สุดในโลก โดยราคาค่าที่พักอยู่เริ่มต้นที่ 1,000-15,000 ดอลลาร์สหรัฐต่อคืน และห้องที่แพงสุดจะอยู่ที่ราคา 28,000 ดอลลาร์สหรัฐต่อคืน
นะคีลทาวเวอร์

นะคีลทาวเวอร์  เป็นโครงการตึกระฟ้าที่กำลังก่อสร้างในเมืองดูไบ สหรัฐอาหรับเอมิเรตส์ โดยจะเป็นส่วนหนึ่งในโครงการดูไบวอเตอร์ฟรอนต์ โดยคาดการว่าใน ค.ศ. 2026 ถ้าตึกนี้สร้างเสร็จจะมีความสูงที่สุดในโลก โดยมีความสูงกว่าอาเซอร์ไบจานทาวเวอร์ซึ่งสูง 1050 เมตร คาดการว่าใน ค.ศ. 2025 นะคีลทาวเวอร์มีความสูง 1,400 เมตร มีจำนวนชั้นทั้งหมด 280 ชั้น ค.ศ. 2004 นะคีลทาวเวอร์ได้ถูกเสนอในชื่อ "เดอะพินนาเคิล" และกำหนดการจะตั้งอยู่ที่เกาะต้นปาล์มจูเมราฮ์ แต่ได้ถูกย้ายมาตั้งอยู่ที่วอเตอร์ฟรอนต์แทน
มกราคม 2552 ในมีการประกาศว่าโครงการนี้ถูกระงับเนื่องจากปัญหาทางการเงิน อันเป็นผลมาจากการที่โครงการดูไบเวิลด์ มีหนี้ค้างชำระ รัฐบาลดูไบได้ประกาศยกเลิกการสร้างนะคีลทาวเวอร์ในธันวาคม 2552
หมู่เกาะต้นปาล์ม

หมู่เกาะต้นปาล์ม  เป็นโครงการก่อสร้างเกาะจำลองบริเวณอ่าวเปอร์เซีย ใน ดูไบ ในสหรัฐอาหรับเอมิเรตส์ โดยแต่ละเกาะจะมีลักษณะรูปร่างเหมือนต้นปาล์ม และล้อมรอบด้วยเสี้ยววงกลม โดยพื้นที่จะมีการจัดเป็นที่อยู่อาศัย และรีสอร์ท การพัฒนานี้เป็นส่วนหนึ่งในโครงการพัฒนาการท่องเที่ยวของประเทศ
ในโครงการจะมีการสร้างทั้งหมด 3 เกาะได้แก่ ปาล์มจูไมราห์, ปาล์มเดียรา และปาล์มเจเบล อาลี
ประวัติ.
เชค โมฮัมเหม็ด บิน ราชิต อัล มาคทูม (Shiekh Mohammed bin Rashid Al Maktoum) เจ้าผู้ปกครองเมืองดูไบ นายกรัฐมนตรี และรองประธานาธิบดีแห่งสหรัฐอาหรับเอมิเรตส์ นายทุนใหญ่เจ้าของโครงการนี้ ได้โครงการอสังหาริมทรัพย์ที่ปลูกสร้างเป็นเกาะเทียมในทะเล ไม่ไกลจากชายฝั่ง ประกอบด้วยโครงการใหญ่ถึง 3 โครงการ คือ ปาล์ม Jumeirah, ปาล์ม Deira และ ปาล์ม Jebel Ali โดยโครงการ The Palm Jumeirah ซึ่งเริ่มก่อสร้างมาตั้งแต่ปี 2001 ตามมาด้วยโครงการ The Palm Jebel Ali สร้างต่อมาในปี 2004 และจะแล้วเสร็จสมบูรณ์ด้วยโครงการที่ 3 คือ The Palm Deira ที่คาดกันว่าน่าจะเสร็จสิ้นภายในระยะเวลา 10-15 ปี ทั้ง 3 โครงการดำเนินการโดยคณะวิศวกรและบริษัทก่อสร้าง Jan de Nul Group จากประเทศเบลเยี่ยม และบริษัท Van Oord จากประเทศเนเธอร์แลนด์
รายละเอียดโครงการ.
ปาล์มจูไมราห์.
ถือเป็นโครงการแรก มีขนาดพื้นที่ประมาณ 25 ตารางกิโลเมตร และถูกล้อมด้วยเขื่อนหินทิ้งถึง 7 ล้านตัน ที่มีความยาวประมาณ 11 กิโลเมตร มาเรียงเป็นคันเขื่อนที่มีแนวอาคารเรียงรายตลอดแนวรูปวงกลมนี้ โดยแนวชายฝั่งเทียมที่สร้างขึ้นนี้จะทำให้ชายฝั่งทะเลของดูไบเพิ่มขึ้นอีก 78 กิโลเมตร ได้เริ่มก่อสร้างขึ้นในปี ค.ศ. 2001 ประกอบด้วยบ้านสไตล์วิลลาชายทะเล 1.400 หลังและอพาร์ทเมนต์สุดหรู ประมาณ 2,500 หน่วย (ที่ผู้พักอาศัยสามารถจะย้ายเข้าพักได้ในปี ค.ศ. 2006) มีท่าจอดเรือยอชต์สำหรับผู้พักอาศัยในโครงการนี้ ลักษณะผังเมื่อมองจากด้านบน จะเป็นรูปลำต้นปาล์มขนาดยักษ์ ตรงยอดเป็นแนวของใบปาล์ม 17 แนว ล้อมด้วยแนวเขื่อนกั้นคลื่นเป็นรัศมี
ส่วนของลำต้นซึ่งเป็นอาคารทรงยาว มีสวนน้ำขนาดใหญ่ เครื่องเล่นทันสมัยสารพัดชนิด ร้านอาหารนานาชาติจำนวนนับร้อยร้าน ทั้งร้านอาหารระดับภัตตาคารยุโรป อาหารทะเล อาหารอาหรับ และร้านอาหารทันสมัยประเภทฟาสต์ฟู้ด ศูนย์การค้าที่มีสินค้าชั้นยอดจากยุโรปและอเมริกา ทั้งเสื้อผ้า กระเป๋า รองเท้า เครื่องสำอาง ฯลฯ ไปจนถึง Taj Exotica Resort&Spa ซึ่งเป็นสปาชั้นเยี่ยมของโลก และยังมีโรงแรมระดับสี่ดาวไปจนเกินหกดาว ราคาค่าห้องตกอยู่คืนละนับหมื่นเหรียญอเมริกัน และยังมีกิจกรรมกีฬาต่างๆ ที่เป็นกิจกรรมภายในอาคาร โดยเฉพาะสกีโดมที่มีการทำศูนย์การเล่นสกีหิมะในร่ม ซึ่งส่วนบริการกลางนี้สร้างเสร็จในปี ค.ศ. 2004 และโครงการทั้งหมดจะเสร็จสมบูรณ์ในปี ค.ศ. 2008 
การก่อสร้างใช้เวลา 7 ปี ใช้แรงงานก่อสร้างจากแหล่งงานสำคัญจากประเทศต่างๆจากเอเชียใต้ เช่นอินเดีย ปากีสถาน และบังกลาเทศ เพราะแรงงานเหล่านี้เป็นแรงงานราคาถูกที่สุด โดยทำงานผลัดกัน 2–3 ช่วงต่อวัน ช่วงละ 8 ชั่วโมง แล้วแต่อุณหภูมิในฤดูต่างๆ ซึ่งช่วยให้การก่อสร้างรุดหน้าได้อย่างรวดเร็วและเสร็จสมบูรณ์ตามแผนที่กำหนด
ฟาโรห์

ฟาโรห์ (อ่านว่า เฟโรห์ (ˈ/feɪroʊ/) หรือ แฟโรห์ (/ˈfæroʊ/)) เป็นชื่อตำแหน่งพระเจ้าแผ่นดินอียิปต์โบราณทุกราชวงศ์ มีต้นศัพท์คือคำว่า "pr-aa" แปลว่า บ้านหลังใหญ่ (great house) ซึ่งเป็นคำอุปมาถึง พระราชมนเทียร
คำ "ฟาโรห์" นั้นปัจจุบันใช้เรียกพระมหากษัตริย์ทุกพระองค์ของอียิปต์โบราณ แต่ตามประวัติศาสตร์แล้ว เริ่มเรียกพระมหากษัตริย์อียิปต์ว่า "ฟาโรห์" กันในสมัยราชอาณาจักรใหม่ โดยเฉพาะตั้งแต่ช่วงกลางราชวงศ์ที่ 18 เมื่อพ้นรัชกาลของพระนางแฮตเชปซุต (Hatshepsut) ไปแล้ว
จอห์นสตันอะทอลล์

จอห์นสตันอะทอลล์  เป็นหมู่เกาะในมหาสมุทรแปซิฟิกตอนเหนือ อยู่ทาง 1328 กิโลเมตรจากทางทิศตะวันตกเฉียงใต้ของโฮโนลูลูของฮาวาย มีพื้นที่ทั้งหมด 2.63 ตารางกิโลเมตร บนเกาะมีทรัพยากรธรรมชาติที่สำคัญคือมูลค้างคาว จอห์นสตันอะทอลล์เป็นเกาะที่ไม่มีคนอาศัยอยู่แน่นอน ไม่มีกิจกรรมทางเศรษฐกิจ จอห์นสตันอะทอลล์ยังมีสนามบินอยู่หนึ่งแห่ง และมีท่าเรืออยู่บนเกาะจอห์นสตัน
แพลไมราอะทอลล์

แพลไมราอะทอลล์ (/pælˈmaɪrə/) เป็นเกาะอยู่ทางมหาสมุทรแปซิฟิกตอนเหนือ มีสภาพภูมิอากาศแบบเขตร้อน มีพื้นที่มั้งหมด 11.9 ตารางกิโลเมตร มีจุดสูงสุดที่ 2 เมตร มีเกาะประมาณ 50 เกาะที่มีผักและมะพร้าวขึ้นอยู่บนเกาะ มีสนามบินอยู่หนึ่งแห่ง และมีท่าเรืออยู่ที่ลากูนตะวันตก
ในอดีตแพลไมราอะทอลล์เป็นส่วนหนึ่งของอาณาจักรฮาวาย ต่อมาสหรัฐอเมริกาได้ผนวกเกาะแห่งนี้พร้อมกับฮาวายเข้าเป็นส่วนหนึ่งของตน มีการสร้างถนนซึ่งสร้างในสมัยสงครามโลกครั้งที่ 2
ยุโรปเหนือ

ภูมิภาคยุโรปเหนือ ประกอบไปด้วย ดินแดนคาบสมุทรสแกนดิเนเวีย คาบสมุทรจัตแลนด์ และเกาะไอซ์แลนด์ อยู่ประมาณละติจูดที่ 55 องศาเหนือ - 71 องศาเหนือ ประกอบไปด้วยประเทศในกลุ่มนอร์ดิก ซึ่งได้แก่ นอร์เวย์  สวีเดน  ฟินแลนด์  เดนมาร์ก  ไอซ์แลนด์ ประชากรส่วนใหญ่เป็นชาวนอร์ดิก ในปีพ.ศ. 2541 มีประชากรทั้งหมด 35,086,982 คน มีพื้นที่ทั้งหมด 1,502,7863 ตารางกิโลเมตร สำหรับภาษาที่ใช้จะเป็นภาษาติวโตนิก ได้แก่ภาษาของพวกสแกนดิเนเวีย (ยุโรปเหนืออาจหมายถึงหมู่เกาะอังกฤษ และบางประเทศที่อยู่ใกล้เคียงก็ได้)
ภูมิอากาศ.
สภาพภูมิอากาศในภูมิภาคนี้ส่วนใหญ่เป็นแบบภูมิอากาศแบบไม่มีฤดูแล้งอบอุ่นชื้นภาคพื้นสมุทร (Cfb) ภูมิอากาศแบบไม่มีฤดูแล้งอบอุ่นชื้นภาคพื้นสมุทร (Dfb) ภูมิอากาศแบบไม่มีฤดูแล้งหนาวภาคพื้นสมุทรกับภูมิอากาศแบบแห้งแล้งในฤดูร้อนหนาวภาคพื้นสมุทร (Dfc กับ Dsc) และภูมิอากาศแบบทุนดรา (ET)
ดาวเอริส

136199 เอริส (Eris, สัญลักษณ์:) หรือ 2003 UB313 เป็นดาวเคราะห์แคระหนึ่งในวัตถุพ้นดาวเนปจูน (Trans-Neptunian Object - TNO) เป็นดาวเคราะห์แคระดวงใหญ่ เป็นลำดับที่ 2 ในระบบสุริยะที่ถูกค้นพบในปัจจุบัน มีขนาดเล็กกว่าดาวพลูโตเล็กน้อย มีเส้นผ่านศูนย์กลางประมาณ 1445 กิโลเมตร(ขนาดดาวพลูโต 1473 กิโลเมตร) มีดวงจันทร์บริวาร 1 ดวง ชื่อ ดิสโนเมีย (Dysnomia)
เอริสถูกค้นพบโดย ไมเคิล อี. บราวน์และคณะ เมื่อวันที่ 5 มกราคม ค.ศ. 2005 จากภาพที่ถ่ายไว้เมื่อวันที่ 21 ตุลาคม ค.ศ. 2003 ด้วยกล้องโทรทรรศน์ของหอดูดาวพาโลมาร์ รัฐแคลิฟอร์เนีย คณะผู้ค้นพบได้เสนอให้ตั้งชื่อดาวที่พบใหม่นี้ว่า ซีนา (Xena) ตามชื่อของละครโทรทัศน์ "Xena: Warrior Princess" โดยตัวอักษร X หมายถึง ดาวเคราะห์ X ที่เปอร์ซิวัล โลเวลล์ เคยเสนอไว้ และให้ดวงจันทร์บริวารของมันใช้ชื่อว่า แกเบรียลล์ (Gabrielle) แต่ไม่ได้มีการประกาศใช้ชื่อนี้อย่างเป็นทางการ
ภายหลังการค้นพบ คณะผู้ค้นพบและนาซาได้ประกาศว่าเอริสเป็น ดาวเคราะห์ดวงที่ 10 แต่จากการประชุมสหพันธ์ดาราศาสตร์สากล ที่กรุงปราก สาธารณรัฐเช็ก เมื่อวันที่ 24 สิงหาคม พ.ศ. 2549 ได้ข้อสรุปว่าเอริสไม่จัดเป็นดาวเคราะห์ แต่เป็นดาวเคราะห์แคระ
ชื่อเอริส มาจากชื่อของเทพเจ้าแห่งความวุ่นวาย ผู้วางอุบายโดยใช้แอปเปิลทองคำ เพื่อทำให้เฮรา อาเทนา และอะโฟรไดต์ ซึ่งเป็นสามเทวีพรหมจรรย์ในบรรดาเทพแห่งโอลิมปัสแตกคอกัน เพราะว่าไม่ได้เชิญนางมางานเลี้ยงของเทพ ส่วน ดิสโนเมีย คือชื่อธิดาของเอริส
ยุโรปใต้

ยุโรปใต้เป็นภูมิภาคหนึ่งในทวีปยุโรป ซึ่งมีดินแดนติดต่อกับทะเลเมดิเตอร์เรเนียนและอยู่ในคาบสมุทรใหญ่ 3 คาบสมุทรคือ คาบสมุทรไอบีเรีย คาบสมุทรอิตาลี คาบสมุทรบอลข่าน อยู่ในละติจูดที่ 35 องศาเหนือถึง 47 องศาเหนือ มีพื้นที่ประมาณ 1,316,290 ตารางกิโลเมตร ประชากรส่วนใหญ่เป็นชาวเชื้อสายเมดิเตอร์เรเนียน
ประกอบไปด้วย 17 ประเทศดังนี้
ยุโรปตะวันออก

ยุโรปตะวันออก  เป็นภูมิภาคทางตะวันออกของทวีปยุโรป ไม่มีคำจำกัดความที่สอดคล้องกับพื้นที่อย่างแม่นยำและครอบคลุม ซึ่งส่วนหนึ่งเพราะศัพท์นี้มีความหมายกว้างในเชิงภูมิรัฐศาสตร์, ภูมิศาสตร์, ชาติพันธุ์, วัฒนธรรม และเศรษฐกิจสังคม ประเทศรัสเซียเป็นทั้งประเทศที่มีขนาดใหญ่ที่สุดและมีประชากรมากที่สุดในทวีปยุโรป โดยกินพื้นที่เกือบร้อยละ 40 ของทวีป และประชากรมากกว่าร้อยละ 15 ของประชากรทั้งทวีป
รายงานจาก the Center for Educational Technologies ที่มหาวิทยาลัยเยสุอิตวีลิง มี "คำจำกัดความของยุโรปตะวันออกเกือบเท่ากับจำนวนนักวิชาการในภูมิภาคนี้" เอกสารของสหประชาชาติระบุเพิ่มเติมว่า "การประเมินเอกลักษณ์เชิงพื้นที่ทุกครั้งอยู่ในกลุ่มพื้นฐานทางสังคมและโครงสร้างทางวัฒนธรรม"
คำจำกัดความหนึ่งระบุยุโรปตะวันออกว่ามีความเป็นเอกลักษณ์ทางวัฒนธรรม โดยภูมิภาคนี้มีเอกลักษณ์หลักที่ได้รับอิทธิพลจากวัฒนธรรมสลาฟ, กรีก, ไบแซนไทน์, ออร์ทอดอกซ์ตะวันออก และออตโตมัน ส่วนอีกคำจำกัดความหนึ่งถูกสร้างขึ้นในช่วงสงครามเย็นและมักถูกใช้เป็น"กลุ่มตะวันออก" ซึ่งมีคำอธิบายคล้ายกันของรัฐยุโรปคอมมิวนิสต์ในอดีตที่อยู่นอกสหภาพโซเวียตว่าเป็นยุโรปตะวันออก คำจำกัดความเหล่านี้ส่วนใหญ่ถูกมองว่าล้าสมัย แต่บางครั้งยังคงใช้งานในเชิงสถิติ
เขตขั้วโลก

เขตขั้วโลก คือเขตที่อยู่เหนือและใต้สุดของโลกที่อยู่รอบๆบริเวณขั้วโลกทั้งขั้วโลกเหนือและขั้วโลกใต้ โดยมีขั้วโลกเป็นจุดศูนย์กลาง มีน้ำแข็ง ปกคลุม ได้แก่บริเวณมหาสมุทรอาร์กติกและทวีปแอนตาร์กติกา สำหรับขั้วโลกใต้เป็นดินแดนที่ไม่มีคนอยู่อาศัย ตามที่ได้กำหนดนโยบายกันว่าห้ามให้แต่ละประเทศเข้าไปจับจองพื้นที่ แต่ยังคงมีนักวิจัยเข้ามาวิจัยในพื้นที่นี้อยู่บ้าง ปัจจุบัน เกิดการละลายตัวของน้ำแข็งขั้วโลกบางส่วนซึ่งน่าจะเป็นผลมาจากภาวะโลกร้อน
คำจำกัดความ.
บริเวณอาร์กติกมีคำจำกัดความมากมาย รวมบริเวณทางเหนือของวงรอบอาร์คติกในปัจจุบัน (66 องศา 33 ลิปดา 44 พิลิปดา เหนือ) หรือบริเวณที่อยู่เหนือเส้นละติจูด 60 องศาเหนือ หรือดินแดนที่นับจากขั้วโลกเหนือลงมาทางใต้ถึง timberline
บริเวณแอนตาร์กติกโดยทั่วไปกำหนดตั้งแต่ 60 องศาใต้ ซึ่งเป็นข้อกำหนดในสนธิสัญญาแอนตาร์กติกา พ.ศ. 2502 บางครั้งกำหนดเป็นบริเวณทวีปแอนตาร์กติกา
เกาะฮาวแลนด์

เกาะฮาวแลนด์  เป็นเกาะปะการังที่ไม่มีผู้อยู่อาศัยถาวรในเขตมหาสมุทรแปซิฟิกตอนเหนือ ตั้งอยู่ทางตะวันตกเฉียงใต้ของโฮโนลูลูประมาณ เกาะนี้ตั้งอยู่เกือบครึ่งหนึ่งระหว่างฮาวายกับออสเตรเลีย และมีสถานะเป็นดินแดนไม่มีการจัดระเบียบซึ่งปกครองโดยระบบเทศบาลของสหรัฐ เกาะนี้กับเกาะเบเกอร์รวมกันเป็นส่วนหนึ่งของหมู่เกาะฟีนิกซ์ ในเชิงสถิติ เกาะฮาวแลนด์ถูกจัดเป็นหนึ่งในเกาะเล็กรอบนอกของสหรัฐ
ทรัพยากรที่สำคัญคือมูลค้างคาว ไม่มีกิจกรรมทางเศรษฐกิจเหมือนกับจอห์นสตันอะทอลล์ พอลไมราอะทอลล์ เกาะเบเกอร์ สถานะของเกาะฮาวแลนด์มีสภาพเดียวกันกับเกาะเบเกอร์ ปัจจุบันมีสนามบินอยู่ 1 แห่ง แต่ไม่มีท่าเรือ
เกาะฮาวแลนด์ เป็นที่ตั้งของ กระโจมกลางวัน แอร์ฮาร์ต #เปลี่ยนทาง ตั้งชื่อเพื่อเป็นเกียรติแก่ อะมีเลีย แอร์ฮาร์ต นักบินสตรี ที่หายสาบสูญ ระหว่างความพยายามทำการบินรอบโลก
ความสามารถในการเข้าถึงเว็บ

ความสามารถในการเข้าถึงเว็บ  เป็นหลักการในการสร้างเว็บไซต์ ให้สามารถเข้าถึงและใช้ประโยชน์ได้โดยผู้ใช้ใด ๆ โดยอุปกรณ์ใด ๆ ไม่เว้นแม้แต่เว็บเบราว์เซอร์ และไม่มีข้อจำกัดด้านความพิการทางร่างกายเช่นความพิการในด้านการมองเห็นหรือด้านการได้ยิน
การออกแบบเว็บไซต์โดยคำนึงถึงความสามารถในการเข้าถึงเว็บ มักจะทำให้ได้ผลบวกในด้านการเข้าถึงใด ๆ โดยใครก็ตาม ไม่เว้นแม้แต่บอตสำหรับเครื่องมือค้นหาข้อมูลบนอินเทอร์เน็ต
เทคโนโลยี.
เครื่องมือในการเข้าถึง.
เว็บเบราว์เซอร์ บนคอมพิวเตอร์ส่วนบุคคลเป็นเครื่องมือในการเข้าถึงที่สำคัญที่สุด แต่เว็บเบราว์เซอร์บนคอมพิวเตอร์ส่วนบุคคลไม่ใช่สิ่งเดียวที่มีความสามารถเข้าถึงเว็บไซต์ ในขณะเดียวกันผู้ใช้ที่เข้าถึงเว็บไซต์ด้วยเครื่องมืออย่าง โทรศัพท์มือถือ หรือ PDA ก็มีให้เห็นโดยทั่วไป ในขณะเดียวกันการเข้าถึงเว็บไซต์ของบอตต่าง ๆ จะเปรียบเสมือนการเข้าสู่เว็บไซต์โดยการใช้เบราว์เซอร์ตัวอักษร ซึ่งในปัจจุบันยังถูกใช้โดยคนหลายกลุ่ม
เครื่องมือช่วยเหลือ.
นอกจากเครื่องมือในการเข้าถึงแล้ว ยังมีเครื่องมือช่วยเหลือการเข้าถึงสู่คอมพิวเตอร์ เทคโนโลยีดังกล่าวจะมีส่วนช่วยผู้ที่มีความพิการต่าง ๆ ให้เข้าถึงเว็บไซต์ได้ ตัวอย่างเช่น
ซอฟต์แวร์ที่ทำการแปลงข้อมูลจากทางหนึ่งไปอีกทางหนึ่ง จะถูกเรียกว่า Machine-Translation Software ตัวอย่างเช่นบริการ Babelfish ของ AltaVista ที่ทำการแปลงจากภาษาหนึ่งเป็นอีกภาษาหนึ่ง ถือเป็น Machine Translation รูปแบบหนึ่งด้วยเช่นกัน
เครื่องมือช่วยเหลือที่รองรับภาษาไทย.
สมาคมคนตาบอดแห่งประเทศไทย เพิ่มเสียงอ่านภาษาไทย (TTS) ที่เรียกว่าโปรแกรมตาทิพย์ (PPATatip) ซึ่งได้รับเงินทุนจากกองทุนของ บริษัท ทีโ อที จำกัด เพื่อนำมาใช้ในโปรแกรมอ่านหน้าจอที่ชื่อว่า JAWS และปัจจุบันได้มีการพัฒนาโปรแกรมอ่านหน้าจอที่เป็นลักษณะรหัสเปิด (Open Source) ที่ชื่อว่า NVDA ซึ่งสามารถนำ PPATatip มาใช้งานร่วมเพื่อให้อ่านภาษาไทยได้
อีกทั้ง ยังมีเบราว์เซอร์สำหรับอ่านข้อมูลบนเว็บไซต์ให้ออกมาในรูปแบบของเสียง เช่นโปรแกรม Homepage Reader ซึ่งสนับสนุนการใช้งานภาษาไทย
หลักการในการออกแบบเว็บไซต์.
World Wide Web Consortium (W3C) ได้ออกหลักการในการออกแบบเว็บไซต์เมื่อปี 1999 โดยใช้ชื่อว่า Web Content Accessibility Guidelines (WCAG) 1.0 โดยมีหลักการโดยสรุปไว้ดังนี้
ในขณะที่หลักการฉบับแรกถูกใช้งานอยู่ หลักการฉบับที่สอง (WCAG 2.0) ก็กำลังถูกร่างอยู่ในปัจจุบัน โดยกำหนดหลักการไว้ 4 หลักการ
มีเกณฑ์ความสำเร็จ 3 ระดับดังนี้
โดยล่าสุด กระทรวงเทคโนโลยีสารสนเทศและการสื่อสาร ได้ออกกฎกระทรวงกำหนดหลักเกณฑ์การเข้าถึงและใช้ประโยชน์จากไอซีที
กำหนดหลักเกณฑ์  วิธีการ และเงื่อนไข ในการเข้าถึงและใช้ประโยชน์จากข้อมูลข่าวสาร การสื่อสาร บริการโทรคมนาคม เทคโนโลยีสารสนเทศและการสื่อสาร เทคโนโลยีสิ่งอำนวยความสะดวกเพื่อการสื่อสาร และบริการสื่อสาธารณะ สำหรับคนพิการ พ.ศ. 2554 ตามมาตรา 20 (6) แห่ง พ.ร.บ.ส่งเสริมคุณภาพชีวิตคนพิการฯ เช่นกัน ซึ่งได้มีการประกาศในราชกิจจานุเบกษาไปเมื่อวันที่ 20 พฤษภาคม 2554 และจะมีผลใช้บังคับหลังครบกำหนด 180 วันนับแต่วันประกาศฯ
ประวัติศาสตร์ตองงา

ประวัติศาสตร์ตองงา เป็นประวัติศาสตร์ในหมู่เกาะตองงาที่เรียกว่าราชอาณาจักรตองงาในปัจจุบันนั้น ชาวลาพิตาซึ่งเป็นบรรพบุรุษของชาวโพลินีเซียนรวมถึงชาวตองงา ได้อพยพมาตั้งรกรากจากเอเชียใต้ มากว่า 6,000 ปี ตองงามีประเพณีวัฒนธรรมและอารยธรรมเป็นของตัวเอง ได้พัฒนาจากสังคมเล็กจนเป็นสังคมชั้นสูงและโดยมีกษัตริย์ปกครอง ในช่วงระหว่างนั้นได้มีการแลกเปลี่ยนสินค้า การทำสงคราม รวมถึงการถูกยึดครองดินแดนโดยจักรวรรดิตูอิปูโลตูจากประเทศฟีจี และจักรวรรดิมานูอาจากประเทศซามัวสลับกันไป
เอกราชและการขยายดินแดน.
ประมาณพุทธศตวรรษที่ 14 ตองงาได้พ้นจากการปกครองของทั้งสองประเทศ โดยพระเจ้าอะโฮอิตูได้สถาปนาตัวเป็นกษัตริย์องค์แรกของตองงา ในรัชกาลที่ 10 ต่อมาในพุทธศตวรรษที่ 17 จักรพรรดิโมโมและพระโอรส (ซึ่งต่อมาคือจักรพรรดิตูอิตาตูอิ รัชกาลที่ 11) ได้ขยายอาณาจักรตองงาโดยยึดประเทศฟีจี และบางส่วนของประเทศซามัว และยังคงขยายอาณาเขตต่อ โดยเข้ายึดโพลินีเซียนตะวันออกทั้งหมด และบางส่วนของเมลานีเซีย ไมโครนีเซีย และโปลีนีเซียนกลาง ในประมาณพุทธศตวรรษที่ 20 จักรพรรดิตากาลัวอา ได้ทรงแยกอำนาจกษัตริย์ โดยให้มีกษัตริย์ปกครองราชอาณาจักรพร้อมกัน 2 พระองค์ ราชวงศ์ที่ 2 ที่เกิดขึ้นมาคือตูอิฮาอะตากาเลาอา โดยมีกษัตริย์องค์แรกคือจักรพรรดิโมอันกาโมตูอา ซึ่งเป็นโอรสองค์ที่ 2 ของจักรพรรดิตากาลัวอา และได้ปกครองสืบต่อมา
กับตันเจมส์ คุกเยือนตองงา.
ในช่วงที่กัปตันเจมส์ คุก ได้แล่นเรือมาที่เกาะ ในปี พ.ศ. 2316, 2317 และ 2320 ได้มาพบหมู่เกาะตองงาและตั้งชื่อว่า "หมู่เกาะแห่งมิตรภาพ" (Friendly Islands) กลุ่มมิชชันนารีกลุ่มแรกจากลอนดอนได้มาอยู่ที่เกาะ ในปี พ.ศ. 2340 และกลุ่มมิชชันนารีกลุ่มต่อมาในปี พ.ศ. 2365
ปัจจุบัน.
ในปี พ.ศ. 2388 เตาฟาอาเฮา ตูโปอู ซึ่งมีเชื้อสายราชวงศ์ตูอิกาโนกูโปลู ได้รวบรวมหมู่เกาะตองงาที่แตกแยกกันให้เป็นอาณาจักรเดียวกันภายใต้ชื่ออาณาจักรโพลีนีเซีย แล้วสถาปนาตนเองเป็นพระเจ้าจอร์จ ตูโปอูที่ 1 พร้อมสถาปนาราชวงศ์ตูโปอูขึ้น พระองค์พระราชทานรัฐธรรมนูญเมื่อ พ.ศ. 2418 ในระยะเวลาต่อมาพระเจ้าจอร์จ ตูโปอูที่ 2 ทรงทำสนธิสัญญาให้ตองงาเป็นรัฐภายใต้ การคุ้มครองของสหราชอาณาจักรในปี พ.ศ. 2443 จนกระทั่งวันที่ 4 มิถุนายน พ.ศ. 2513 ซึ่งตรงกับรัชสมัยของสมเด็จพระราชาธิบดีเตาฟาอาเฮา ตูโปอูที่ 4 ตองงาได้อำนาจการปกครองตนเองคืนทั้งหมด และได้เข้าร่วมเป็นสมาชิกในเครือจักรภพ และเมื่อกันยายน พ.ศ. 2543 ตองงาได้เข้าร่วมเป็นประเทศในสหประชาชาติ
ประมวนศักดิ์ โพธิ์สุวรรณ

ประมวลศักดิ์ โพธิ์สุวรรณ หรือปัจจุบันเปลี่ยนชื่อเป็น ศิริชัย โพธิ์สุวรรณ เป็นนักมวยสากลชาวจังหวัดมหาสารคาม เคยเป็นนักมวยสากลสมัครเล่นทีมชาติไทยมาก่อน ก่อนที่จะหันมาชกมวยสากลอาชีพ ได้เป็นแชมป์ WBO เอเชีย 2 สมัย และได้ขึ้นชิงแชมป์โลก 2 ครั้ง แต่ไม่สำเร็จ
ประวัติ.
ประมวลศักดิ์เป็นบุตรของนายบุญเหลือ นางทองอินทร์ โพธิ์สุวรรณ มารดาเสียชีวิตตั้งแต่อายุ 6 ปี เรียนจบชั้น ม.6 จากศูนย์การศึกษานอกโรงเรียน ขึ้นชกมวยครั้งแรกโดยเริ่มจากมวยไทย เมื่ออายุ 10 ปี ได้เข้าไปอยู่ในสังกัดของคณะ ส.ขอนแก่นอยู่ราว 7-8 ปี จึงเข้ากรุงเทพฯไปอยู่ค่ายห้าพลัง แต่การชกมวยไทยในกรุงเทพฯไม่ประสบความสำเร็จ ประมวลศักดิ์จึงกลับไปขอนแก่น
ต่อมาประมวลศักดิ์เข้ามากรุงเทพฯอีกครั้งโดยเป็นเทรนเนอร์ให้กับพี่ชายคือ ปีใหม่ อ.ยุทธนากร จากนั้น ประมวนศักดิ์จึงไปสมัครชกมวยสากลสมัครเล่นจนได้ติดทีมชาติเข้าแข่งขันในกีฬาสำคัญ ๆ ทั้งซีเกมส์ เอเชียนเกมส์และโอลิมปิกเกมส์ โดยได้เหรียญทองทั้งซีเกมส์และเอเชียนเกมส์ ส่วนกีฬาโอลิมปิกนั้น ประมวนศักดิ์ติดทีมชาติไปแข่งกีฬาโอลิมปิก 2 ครั้ง คือ พ.ศ. 2535 ที่ บาร์เซโลนาร์ ในรุ่นไลท์ฟลายเวท รอบแรก ชนะอาร์เอสซี เซนต์ อาเบียน ไฮน์ จากจาเมกา ยก 2 เมื่อ 26 กรกฎาคม รอบสอง แพ้ ยาน ควาสต์ จากเยอรมัน ตกรอบ เมื่อ 1 สิงหาคม จากนั้น ติดทีมชาติไทยเข้าแข่งขันกีฬาโอลิมปิก พ.ศ. 2539 ที่ แอตแลนตา สหรัฐ ในรุ่นฟลายเวท รอบแรก แพ้ คาเลด ฟาลาห์ จากซีเรีย เมื่อ 23 กรกฎาคม ตกรอบ
จากนั้น ประมวนศักดิ์จึงหันมาชกมวยสากลอาชีพ โดยขึ้นชกครั้งแรกเมื่อวันที่ 3 ตุลาคม พ.ศ. 2544 ที่โรงเรียนบ้านไร่(ทองคูณคุรุราษฎร์สามัคคี) ตำบลกุดพิมาน อำเภอด่านขุนทด จังหวัดนครราชสีมา ในรายการเดียวกับสด ปูนอินทรียิม ชิงแชมป์ องค์กรมวยโลก เอเชียแปซิฟิก โดยชนะ มานาฮัน พันซาริบู นักมวยชาวอินโดนิเซียไปแค่ยกแรกเท่านั้น ประมวลศักดิ์ในวัยถึง 40 ปี ได้ชิงแชมป์โลก 2 ครั้ง ครั้งล่าสุดชิงแชมป์โลกรุ่นซูเปอร์ฟลายเวท WBO กับ โฆเซ โลเปซ นักมวยชาวปวยร์โตรีโก ประมวนศักดิ์ชกได้ดีที่สุดแล้วแต่ก็เป็นฝ่ายแพ้คะแนนไปอย่างเอกฉันท์
ปัจจุบัน ประมวนศักดิ์ทำหน้าที่เป็นผู้เชี่ยวชาญด้านกีฬามวยที่โรงเรียนกีฬาจังหวัดอ่างทอง
ภาคภูมิ แจ้งโพธิ์นาค

ภาคภูมิ แจ้งโพธิ์นาค ชื่อเล่น เอ็ม อดีตนักมวยสากลสมัครเล่นทีมชาติไทย เคยเข้าแข่งขันกีฬาโอลิมปิกมา 2 สมัย และเป็นอดีตนักมวยสากลอาชีพ
ประวัติ.
ภาคภูมิเกิดเมื่อวันที่ 7 ตุลาคม พ.ศ. 2518 ที่ตำบลปากน้ำ อำเภอเมืองสมุทรปราการ จังหวัดสมุทรปราการ โดยเป็นลูกชายคนโตของนายยุทธภูมิ แจ้งโพธิ์นาค เจ้าของค่ายมวย "พันธุ์ยุทธภูมิ" ฝึกมวยตั้งแต่อายุ 9 ขวบ เพราะได้รับแรงบันดาลใจจากทวี อัมพรมหา หรือ ขาวผ่อง สิทธิชูชัย นักมวยเหรียญเงินโอลิมปิกที่ลอสแอนเจลิส ปี พ.ศ. 2527 ขึ้นชกครั้งแรกได้เงินค่าตัว 100 บาท เมื่อเติบใหญ่ขึ้นขึ้นชกเป็นประจำที่เวทีมวยสำโรง ในชื่อ "เอ็ม 16 บ.ข.ส." เหตุที่ใช้ชื่อเช่นนี้ เนื่องจากมีหมัดชุดที่รัวเป็นชุดเหมือนปืน เอ็ม.16 จนกลายเป็นมวยมีชื่อที่เวทีนั้น และติดทีมชาติในระยะเวลาไม่นาน แต่เมื่อได้ไปแข่งขันโอลิมปิกตามความฝันถึง 2 ครั้ง ติด ๆ กันไม่ประสบความสำเร็จ โดยในการแข่งขันโอลิมปิกครั้งแรก ที่แอตแลนตา ซึ่งภาคภูมิติดทีมชาติเข้ามาเป็นคนสุดท้าย ถึงแม้จะเป็นรุ่นใหญ่ที่สุด แต่กลับเป็นนักมวยที่มีประสบการณ์น้อยที่สุด และทำการขึ้นชกก่อนเป็นคนแรกและก็ตกรอบแรกไปก่อนเป็นคนแรกอีกเช่นกัน ต่อมาในโอลิมปิกที่ซิดนีย์ ภาคภูมิในรอบแรกสามารถเอาชนะมาได้ แต่ก็ตกรอบสอง จึงได้แขวนนวมยุติการชกในแบบสมัครเล่นไป หลังจากนั้นก็มีข่าวว่าจะหันไปเอาทีทางด้านเทควันโดแทน แต่ก็ไม่ได้ทำ จากนั้นจึงได้เบนเข็มมาชกสากลอาชีพอยู่ไม่กี่ครั้ง แม้จะประสบความสำเร็จได้แชมป์สมาคมมวยแห่งทวีปเอเชีย (พีเอบีเอ) แต่ก็เลิกไป
ภาคภูมิ แจ้งโพธิ์นาค ถือว่าเป็นนักมวยที่มีหน้าตาดี จึงมีแฟน ๆ กีฬาชื่นชอบอยู่เป็นจำนวนหนึ่ง จบการศึกษาระดับปริญญาตรีจากคณะนิเทศศาสตร์ วิทยาลัยทองสุข และปริญญาโทด้านวิทยาศาสตร์การกีฬา จากคณะพลศึกษา มหาวิทยาลัยศรีนครินทรวิโรฒ นิสัยส่วนตัวชอบการเล่นคอมพิวเตอร์ ปัจจุบันมีกิจการส่วนตัวคือ ร้านขายสัตว์เลี้ยง ย่านสวนหลวง ร.9 และยังเป็นอาจารย์ประจำมหาวิทยาลัยราชภัฏอุดรธานีอีกด้วย และยังเป็นผู้ฝึกสอนมวยสากลสมัครเล่นให้กับนักกีฬาของมหาวิทยาลัยด้วย